Texte und Dichter - Prima Nocte Plauderstube\nBeitrag von Wilhelm von Baumgarten » Mo Jun 20, 2016 9:57 am\nIch möchte hier in Zukunft mittelalterliche Texte und (wenn verfügbar) Informationen über deren Schöpfer posten.\nDaran könnt ihr euch natürlich beteiligen - wenn es euch interessiert. Sonst ist es halt nur ein Zeitvertreib für mich.\nBeitrag von Wilhelm von Baumgarten » Mo Jun 20, 2016 10:18 am\nHeinrich von Melk(um 1150)\nVon des todes gehugede\nNu gedench aber mensch din todes\nnach den worten des herren Jobes;\nder sprichet: "churz sint mine tage,\nmin leben nahet zu dem grabe",\ndes ouch anderswa ist gehugende:\n"gedench dines schephares in der jugende,\ne dich diu zit behave,\ndaz dir din ungemach nahe,\nunt e din stoupwerde\nwider zuo der erde";\ndem ouch diu wort gelich sint:\n"min leben ist sam ein wint,\nsam ein wazzer, daz da hin strichet,\nichbin der aschen gelichet,\nmin ebenmazze ich mische\nze dem aschen unt ze dem valwische";\ndaz ist ein swaerer trost, der hie schillet;\ndem ouch ein ander wissag gehillet:\ner sprichet:"min leben ist staete so daz gras,\ndaz hiute dorret und gestern grun was."\nda bi chieset wisen man,\nder sines todes niht vergezzen chan.\nouch manet uns Salomones scrift;\ner sprichet:"sun nu vergiz nicht\ndiner junigsten stunde:\nso lebestu immer ane sunde."\nwe im, der sine heile unt sin bichte gespart\nan sin junigste hinvart !\ngehugede = Gedanken, Erinnerung\n(be)vahen = fangen\nebenmazze = Ebenbild\nvalwische = Flugasche, Aschenstaub\nschillet = durchscheinen\ngehillet = verhüllt\nchieset = gekürt, erwählt\njunigste stunde = letzte Stunde, Todesstunde\njunigste hinvart = letzte Fahrt, letzter Weg, Tod\nBeitrag von Wilhelm von Baumgarten » Mo Jun 20, 2016 10:22 am\nBeitrag von Wilhelm von Baumgarten » Do Jun 23, 2016 12:29 pm\n1 daz sîn êwiger gerich\n2 uber siu muoz ergên\n3 die sich nicht wellent enstên\n4 des der gotes sun gesprochen hât,\n5 der sicherlîchen zergên lât\n6 den himel unt die erden\n7 ze dingen unwerden,\n8 ê sîniu wort immer geswachet werden.\n9 Owê, getorst ich des gewähenen\n10 daz nû bisiuften unt biträhenen\n11 solden alle die die christen sint!\n12 die uns dâ lêrent, die sint blint;\n13 ir ougen diu sint âne lieht;\n14 si hânt munt unt sprechent niht\n15 â€” wir hoeren enhein horen von in schellen â€”;\n16 si sint hunde die nicht mugen bellen;\n17 als unser hêrre sprichet in Ezechiêle:\n18 "ich hân geschaffet mînem liute Israhêle\n19 "dich, menschen sun, ze einem wartman:\n20 "ûf die hôhe soltuo stân\n21 "mit huote ze allen cîten;\n22 "swenne dû die vîent sehest rîten\n23 "gegen mînem lande\n24 "mit roube unt mit brande,\n25 "sô blâs dîn herhorn\n26 "unt spriche "swer sîn nicht hûtet, der ist verlorn!"\n27 "die vîent rîtent allenthalben zuo,\n28 "dû sage mînem liute wie ez tuo:\n29 "daz si vechten oder vliehen,\n30 "ê siu die vîent umbeciehen!\n31 "der sich nâch dem râte nicht enwert,\n32 "wirt er erslagen oder verhert,\n33 "des tôt gestêt uber in selben.\n34 "wil aber dû die vîant nicht vermelden\n35 "unt wil bôslîchen verzagen,\n36 "die danne under mînem liute werdent erslagen,\n37 "der sêle mûstû mir gelten!\n38 owê, läider wie selten\n39 die phaffen stênt an der warte!\n40 si furhtent in ce harte:\n41 die vîent fûrent in diu lant\n42 mit blûtiger hant\n43 diu scharfen swert alsô bar.\n44 daz sint die tievellîchen schar,\n45 mit lâge si uns bistellent,\n46 si slahent alle die si wellent,\n47 von diu daz diu rechten horn nuo\n48 sô selten schellent uns zuo.\n49 jâriâ, waz sol sîn werden?\n50 wie getar er sich verpergen,\n51 mîn unt mînes trehtînes gischol,\n52 in dehäinem irdischem hol\n53 sam in den tieffen luppellen?\n54 ich mäine die mouchelcellen\n55 dâ si sich inne mestent!\n56 sô die liut die vîent chestent,\n57 sie ziehent sich ûz dem gitraebe.\n58 der in allez daz gaebe\n59 des si in erdenchen mähten,\n60 sô waere der bouch wol ir trechtîn.\n61 nâch dem michel geraete unt nâch dem wîne\n62 sô ist in dem innern chämerlîne\n63 wir wizzen wol waz ez sî:\n64 ez lît in diche nâhen bî.\n65 ich waene die phaffen unt die nunnen\n66 ein gemäinez bîwort chunnen,\n67 daz si sprechent "post pirum vinum;\n68 nâch dem wîne hoert daz bibelinum! â€”\n69 "tuot ûf!" "wer ist dâ?\n70 "daz ist ein gast unt bitet daz man in în lâ."\n71 dem antwurtet man etwaz säine;\n72 er sprichet "mîn hêrre ist nicht hie häime\n73 oder er sprichet "er ist siech:\n74 sô hât in läider in sîn diech\n75 diu chamerfrowe getwenget.\n76 sô muoz disem sîn vart werden gelenget.\n77 "wan tuot ir ûf?" sprichet der gast\n78 "ich sich einen hêrlîchen glast\n79 "ûf des wirtes chemnâten;\n80 "dô mocht mich got wol berâten!"\n81 sô sprichet aber ein ander:\n82 "guot man, wane gânder?\n83 "jâ chlaffet er ze ummâzzen!\n84 "mîn hêrre hât an der âder lâzen\n85 "unt wil nû sîn gemach haben!\n86 mit sô getânem entsagen\n87 gebent si minner noch mêre,\n88 durch got noch durch êre.\n89 sô tuot der wegemûde gast ein riwige dannechêre.\n90 Chumt im der arme\n91 mit michelme harme\n92 unsouber unt swarcer;\n92a ............... halzer;\n93 chumt im der blinde unt der chrumbe,\n94 er sprichet ze gelîcher wîs dar umbe.\n95 chumt im dar nâch sîn housgenôz,\n96 sô wirt diu wirtschaft vil grôz;\n97 si achtent niewan ûf die sete;\n98 man schenchet in wîn unt mete;\n99 dâ sicht man becher räichen\n100 ûf bölstern vil wäichen\n101 unt maniges spiles biginnen;\n102 dar nâch redent si von minnen\n103 â€” dâ von hoerent si vil schrîben! â€”:\n104 "mit wol getânen wîben\n105 "sol niemen spilen wan phaffen!\n106 "wir wellen unser dinc schaffen,\n107 "ir läien, ir sult ûz gân!\n108 sô ist einer horenblâsen gitân\n109 die unser hêrre ûf der warte häizzet stân\n110 unt sîner lêre nâch gân!\n111 Gotes wuochraere,\n112 häilige lêraere\n113 unt vater gäistlîche,\n114 den machet iuch nicht gelîche,\n115 daz der gotes wîssage\n116 von iu icht ce sprechen habe:\n117 "daz viech ist erfoult in sînem miste;\n118 ich mäin von der swîen mitwiste.\n119 jâ sult ir siu von iu vertrîben,\n120 lât siu bî iu nicht belîben\n121 ezn waere diu muoter oder diu swester;\n122 die hêt er âne laster,\n123 dâ enwurde iwer guot an erchant.\n124 unt swie si anders sî ginant,\n125 dâ schadet diu wânsippe mit boesem liste,\n126 daz daz viech lîcht foult in sînem miste.\n127 ir sît läien spîgelglas,\n128 ir lûcerne unt ir liehtvaz;\n129 in iu ersehent si sich alle,\n130 waz in an in selben missevalle.\n131 sît ir danne vinster unt trûbe,\n132 sô läitet der blinde den blinden in die grûbe.\n133 diu grûbe ist diu lelle;\n134 des aber got nicht enwelle,\n135 daz iwer einer sich oder ander iemen dar în velle!\n136 Salomôn hât gesprochen\n137 â€” dar zuo si von recht sint gelochen,\n138 an im selben er daz wol erchennen chan â€”,\n139 daz "wîn und wîp machent unwîsen man\n140 "der got lîchte wirt abtrunne.\n141 wer ist der der daz bedenchen chunne?\n142 von im selbem er daz gesprochen hât;\n143 er het ouch allen den rât\n144 den disiu werlt ie getrûch\n145 â€” er het ouch wîshäit genûch â€”,\n146 den er vil ubel an im selbem erzäigte,\n147 dô er dem tîvel sîn houbet näigte:\n148 nâch grôzzer unfuore\n149 unt nâch ummaezlîchem huore,\n150 daz vil ungeloubich waere\n151 unt gar unsagbaere\n152 wan daz wirz an der schrift vinden,\n153 wie möcht er sô erblinden,\n154 daz er anbette diu abgot!\n155 ez möchten die tîvel ir spot\n156 wol haben von sîner wîshäit,\n157 die sîne menschlîch degenhäit\n158 sô gar an im ertoeten,\n159 daz in diu wîp des noeten\n160 daz er sînen schephaere verlie\n161 unt dem tîvel brouchte sîne chnie.\n162 owê, daz solhe schulde an im ie ergie,\n163 Swenne si mit sô gitâner rede\n164 sô verre staphent ûz dem wege\n165 unt si die läien an grîffent,\n166 ûz den handen si in slîffent\n167 als der âl bî dem zagele;\n168 mit dem à‚dâmes schermwadele\n169 wellent si ir scham bedechen.\n170 si durfen uns die rede nicht smechen\n171 dâ mit got sîner wârhäit wurde biroubet:\n172 si sprechent, diu wîp hab in sant Paulus erloubet.\n173 dâ er den läien umb êlîch hîrât hât gesprochen,\n174 dâ hât er die phaffen nicht în gelochen.\n175 sant Paulus sprichet, bezzer sî gehîen danne brinnen.\n176 si mugen sprechen, bezzer sî toben danne winnen.\n177 unt ist doch îtwederz guot.\n178 der mir mit zwäin dingen ubel tuot,\n179 die besme ich lîchter vertrûge\n180 denne der mich mit chnuteln sluoge,\n181 unt tuot mir doch ir îtwederz wol.\n182 si waschent sih als diu swîn ûz dem sol\n183 unt trûbent den liuteren brunnen.\n184 des in die läien nicht geantwurten chunnen,\n185 des sulen si die aber staben\n186 die ouch diu buoch gilesen haben.\n187 die rede habet gevestet mit orthaben:\n188 Paulus sprichet, bezzer sî gehîen denne brinnen.\n189 der rede sulen si sich versinnen\n190 wen er dâ mit mäine.\n191 er mäinte dehäin minne wan die eine!\n192 den got dar zuo geordent hât,\n193 daz er mit êlîcher hîrât\n194 muge chomen ce sîner rechten ê,\n195 des waen die phaffen nicht bestê!\n196 wes merchent si nicht den vordern sin?\n197 dâ er sprichet "ich wolte alle liute wesen als ih bin\n198 â€” zwâr er was ein räine maget! â€”.\n199 "ouch sî den witwen gesaget\n200 "unt den ungehîten wîben,\n201 "wellent si gar unbewollen belîben\n202 "als ich bin, daz waer in guot.\n203 "swelh aber des niht tuot,\n204 "daz ist nicht wider dem gibot,\n205 "wil dû êlîchen gehîen in got.\n206 dâ er sprichet, bezzer sî gehîen danne brinnen,\n207 immer muoz er dehaein genâde gewinnen\n208 die sprechent, daz dirre orthabe\n209 in daz huor erloubet habe.\n210 ezn wart nie niemen läider danne im,\n211 als ih an sîner rede dâ vor vernim\n212 dâ er sprichet "daz huor daz ist iu nicht guot.\n213 "wan alle die sunt die der mensch tuot\n214 "diu ist ûzzerhalp des lîbes;\n215 "swenne er des boesen wîbes\n216 "gemäine wil diche gewinnen,\n217 "der unräinet den lîp innen;\n218 von diu suln die phaffen weder gehîen noh brinnen.\n219 Ir recht wil ich fur bringen:\n220 si solten den lîp twingen\n221 mit vasten unt mit wachen\n222 unt mit andern gäistlîchen sachen;\n223 der almuosen si dâ ezzent,\n224 swenne si der vergezzent,\n225 entriwen daz wirt in vil unsour,\n226 doch nimt siu läider vil untour!\n227 si chuchent ir fiwer ce allen cîten:\n228 si wellent dem vläisch niht widerstrîten,\n229 daz iz sô diche icht ergluo.\n230 sich zwäient mûzzechäit unt muo\n231 unt singent nicht eine wîse:\n232 wol getrinchen nâch guoter spîse\n233 fûret die chiusche väile;\n234 ouch deret des boumes gäile\n235 in dem sumer der chalt rîffe.\n236 wie zebrach des häiligen gäistes phiffe\n237 die suozen Dâvîdes säiten!\n238 dô nâch manigen arbäiten\n239 got sîne muo gesazte\n240 â€” des er in sît wol ergazte â€”,\n241 dô mûs er brinnen unt gehîen:\n242 er hiez sînen lieben man Urîen\n243 umb sîn schône wîp slahen. â€”\n244 er mac des vläisches gierde undervâhen\n245 daz alle cît ist mit vollen\n246 â€” ez muoz diche werden unbewollen â€”,\n247 zwâre der lîp wil hân,\n248 der muoz ouch lîbes abe gistân;\n249 daz sult ir umb die werlt unt umb daz himelrîch verstân!\n250 die sint mir darzuo nicht häimlîch;\n251 ich wirde sîn ouch nimmer einlîch,\n252 daz ih siu mit solhen dingen cîhe.\n253 iedoch swer inderthalp der wîhe\n254 den wîben tar grîffen under die wât\n255 dâ sîn hant nicht ce tuonen hât,\n256 mit der stôl! unt mit dem hantvanen!\n257 â€” wir hoeren uns die schrifft manen! â€”;\n258 swen wîbes chussen dunche sûzze,\n259 doch er Christes bilde enbor wol grûzze\n260 sô er daz paeze dar ab gît:\n261 verflûchet sî diu wîl unt diu cît,\n262 daz der mit wîben wil walgen\n263 der an dem gotes galgen\n264 mit ûff gerachten handen stêt,\n265 als man sich an sînem bilde wol verstêt\n266 daz er sich von rechte chriucet gegen got.\n267 ein gehîter läie ist in dem gibot,\n268 wil er dem gotes tische gemäinen,\n269 daz er sich ê sol räinen\n270 mit sîner chiusche wol fumf tage\n271 unt als manigen dar nâch, ob iz vertrage\n272 dennoch got mit sînen genâden.\n273 ich enmac dehäine nacht aber ervrâgen\n274 diu dem brîster dar zuo tuge,\n275 daz sînem lîbe volciehen muge,\n276 ob er in der wochen ze einem mâl solde singen,\n277 daz ampt fur bringen\n278 dâ er dem vater ophert sînen suon.\n279 dâ mûzzen sich die himel ouf tuon,\n280 elliu englische hêrschaft\n281 ist dâ gegenwurtic unt diensthaft.\n282 man bigêt nicht solhes ouf der erde\n283 daz dar zuo immer geebenmâzet werde.\n284 swie harte si dar gâhen,\n285 daz si in unwirdichlîchen enphâhen\n286 ir urchunde lesent si dâ bî\n287 in epistola Pauli:\n288 er naem ein urtäile\n289 ze dem êwigem unhäile!\n290 diu urtäile ist der sêle tôt.\n291 daz ist ein groezlîchiu nôt:\n292 daz uns allen solde geben\n293 in got daz êwige leben,\n294 daz si den tôt dâ mit arnent.\n295 dar zuo solten si sîn gewarnet\n296 mit wârer bûze, mit rechten riwen.\n297 sô weste ouch wol entriuwen\n298 ir vil grôz armechäit\n299 unt chêrt dar sîne barmchäit\n300 nâch ginâden unser trehtîn\n301 unt hulf in swâ si selbe nîne mächtin.\n302 nû verdampne wir alle Jûdam\n303 durch daz er die phenninge nam\n304 unt verchoufet sînen hêrren;\n305 nû wie welle wir sumlîch êren\n306 die sich solher tât hânt gevlizzen\n307 unt gênt mit unräiner gewizzen\n308 ze sînem tische vil nâch alle tage?\n309 nû hoeret waz der gotes sun uber die chlage,\n310 dâ er ir verdampnunge mit bistaetet:\n311 "sîn hant diu mich verraetet\n312 "diu ist mit mir ob mînem tische!\n313 ich waene diu rede sumlîch icht verwische\n314 die Jûdas werch noch bigênt\n315 unt sich der rede nicht verstênt.\n316 als wir Bedam hoeren jehen\n317 unt noch hiute mugen sehen\n318 an sîner sûzzen lêre:\n319 den ir laster liebet mêre\n320 unt mit unrecht guot gewinnent\n321 unt boese gelust sêre minnent\n322 unt die werlt nicht mugen verlân\n323 unt unredlîch vor got wellent stân,\n324 die habent selbe die urtäil uber sih gitân.\n325 Bêda sprichet disiu wort,\n326 daz unser hêrre, der obriste êwart,\n327 sîn selbes lîchnamen dâ segene\n328 unt er chlage her nâch der himelischen menige\n329 unt allen sînen dienstman\n330 uber den briester der în dan\n331 handelt anders denne er solde.\n332 der halt in dem louterm golde\n333 sînem hêrren zezzen trûge\n334 unt die hende nicht entwûge,\n335 swie schoene waer daz goltvaz,\n336 im leident doch lîchte diu maz!\n337 der unsouber dienstman\n338 dirre rede gimerchen chan:\n339 "sundet ein mensch wider den andern,\n340 "daz mag er lîchte verwandelen\n341 â€” als wir den wîssagen hoeren lêren â€”;\n342 "swer wider den obristen hêrren\n343 "alsô grôz mäin bigât,\n344 "wie sol des immer werden rât,\n345 ern bechêr sich etwenne\n346 unt lebe mit gewârhäit denne.\n347 wê dir, armchlîchiu gotes gischaft,\n348 uber die dîn schephaere wirt chlaghaft\n349 allem himelischem gedigene!\n350 dâ geschaeh dir nimmer umbe ce ligene\n351 vor got in sînen tougen,\n352 im zerbieten mit wäinunden ougen\n353 dîner riwen widerwaege,\n354 untz er dir dîne schulde vergaebe.\n355 wê im dem er itwîzzet:\n356 "sîn hant des mit mir izzet\n357 "diu ist diu mich verchouffen wil!\n358 der rede dunchet siu nicht ce vil\n359 die hiut chouffent unt verchouffent\n360 unt durch miete touffent\n361 unt den schatz nement von der erde,\n362 daz des tôten bivilde werde\n363 deste vlîzchlîcher bigangen,\n364 mit Jûdâ, dem verflûchtem manne\n365 in dem êwigem gotes panne,\n366 nû sehet wie si gevaren danne!\n367 Nû spreche wir ouch die läien ane\n368 â€” daz ist recht daz man siu mane,\n369 wan sumlîchen niemen wert â€”:\n370 swenne der brîster sô sêre missevert,\n371 sô sprechent si, sîn misse sî unräine.\n372 daz ist ein groezlîchiu mäine;\n373 waere daz siz gelouben wolten,\n374 got selben haben si bescholten!\n375 wer waer der got getöchte,\n376 den dehäin armer mensch möchte\n377 geboesern oder gibezzern an sînem leben;\n378 sône waer dehäin chrafft an sînen geben!\n379 nû welle wir iuch manen:\n380 die toufe unt gotes lîchnamen\n381 machet nicht wan der segen!\n382 wir sulen nicht vorschen umb sîn leben\n383 der daz ampt dâ fur bringet;\n384 swâ in ein sîn schulde twinget,\n385 daz ist sîn selbes urtäile;\n386 swaz aber ze dem êwigem häile\n387 genâden uns dâ von chomen sol,\n388 daz ist als staete unt als wol\n389 von dem ubelen sam von dem besten!\n390 wer sol den gelouben vesten\n391 wan diu tugent diu von den worten chumt;\n392 der häilige gäist iz allez volfrumt\n393 mit den chrefften des vaters unt des suns;\n394 sô wont sîn genâde in uns unt ob uns!\n395 ob ir iuch der rede wellet enstân\n396 als ich iu dâ vor gesaget hân:\n397 swâ daz gotes wort unt diu giwîhte hant\n398 wurchent ob dem gotes tische ensant,\n399 dâ wirt gotes lîchname in der misse\n400 von einem suntaere sô giwisse\n401 sam von dem häiligistem man\n402 der brîsters namen ie gewan.\n403 ob sant Pêter dâ engegenwurtic waere\n404 oder der ermiste suntaere\n405 der âne bluotige hant\n406 ze briester ie wart erchant,\n407 ir eines leben noch des andern\n408 mac die gotes genâde nicht verwandelen.\n409 wir wellen iu die rede underschäiden:\n410 touft ein jude oder ein häiden\n411 in dem namen der drîvalte,\n412 dâ worcht got mit sînem gewalte\n413 daz diu toufe nimmer wirt verandert\n414 unt diu chraff der wort nimmer verwandelt.\n415 umb die misse ez anders stât:\n416 swelh phaffe der wîhe nîne hât\n417 â€” des muozzen si selben jehen â€”,\n418 dâne mag im der chreftigen dinge niht geschehen,\n419 daz sich daz brôt under sînen handen\n420 in unsers hêrren lîchnamen muge verwandelen.\n421 von diu solt uns sîn wîhe sîn gewizzenlîch,\n422 sô waere sîn ampt nicht ungewislîch.\n423 des aber die urchunde gebent\n424 die under den phaffen der mäisterscheft phlegent,\n425 daz megen die läien wol vertragen,\n426 wan si sîn anders chunde nicht mugen haben.\n427 daz ist daz täglîch brôt des wir biten:\n428 swenne wir nâch christenlîchen siten\n429 dehäin misse hoeren singen,\n430 sô solt wir sîn in dem gedingen,\n431 daz wir ze ieglîcher stunde,\n432 doch wir in nicht enphâhen mit dem munde,\n433 sin täilnumftic werden an der sêle.\n434 daz waer entriwen sant Michahêle\n435 der der obrist engel vor got ist\n436 vorchlîch ce handeln, wizze Christ\n437 ichn enwäiz wie harte\n438 die gotes êwarte\n439 ir recht geturren brechen\n440 oder â€” wil ich recht sprechen â€”\n441 die läider sô ir sunde erblendent,\n442 daz si ûf sînen zorn sô balde ernendent\n443 sô die alten brîster von den wir lesen:\n444 die daz gotes liut solden verwesen,\n445 der herce wurden bivangen\n446 sô sêre mit huorlîchen gilangen,\n447 daz si daz leben ê wolten verliesen\n448 sîne mûsen in luglîch erchiesen\n449 Susannam, daz schône wîp.\n450 si vertäiltent ir waetlîchen lîp,\n451 dô si nicht wolde läisten ir willen.\n452 den luglîchen schal muose stillen\n453 Dânîêl der gotes wîssage;\n454 der vertäiltes an dem selben tage,\n455 dô si mit luge wolten verdampnen\n456 vor wîben unt vor mannen\n457 die unschuldigen Susannen.\n458 Dânîêl was ein chint an den jâren,\n459 der in, alsô alt sô si wâren,\n460 von got ce mäister gesetzet wart.\n461 spraech ich ce gilîcher wîse daz gotes wort,\n462 doch si ez selbe wol chunnen,\n463 des möchten si mir sam gunnen\n464 als sant Dânîêlen gischah.\n465 ist aber in läider ungemach\n466 durch daz ich bin ein suntaere,\n467 sô sol in doch diu schrift machen giwaere\n468 an gäistlîchem sinne,\n469 daz hie bivor ein eslinne\n470 ir mäister daz gotes wort lêrte,\n471 dô in sîn gîrischäit verchêrte,\n472 daz er die gotes liut wolde verflûchen.\n473 wellent si umb sîn gebet nicht rûchen\n474 ich wil bî sînen hulden swern\n475 â€” mir enmac niemen daz erwern,\n476 si haben ez ce hazze oder ce nîde,\n477 daz ich es immer verswîge,\n478 ichn sage von got swaz ich chan.\n479 er hât etwâ sînen dienstman\n480 den des vil lîhte wol gizimt\n481 unt im ein giwârhäit nimt\n482 nâch mînen worten etwâ.\n483 der aber wil daz in gotes niht bistâ,\n484 der gesicht wol wie ez im ergât,\n485 welh einen hêrren der hât:\n486 daz ist der dâ von im niht läides wirdet rât!\n487 Si hânt vil diche gebrediget\n488 daz niemen werde erlediget\n489 an dem jungistem tage wan die drî;\n490 vernemt wie daz bediutet sî:\n491 alle die lêraere urchundent:\n492 "die ân ê sundent,\n493 "den wirt ouch vertäilet ân ê.\n494 der arche phleget hie bivor Nôê;\n495 alsô tuont ouch si biräite\n496 der häiligen christenhäite.\n497 genuoge behaltent lîp unt sêle\n498 unbewollen mit Dânîêle;\n499 die sint den mageden gelîch\n500 unt besitzent daz himelrîch.\n501 die aber diu wîp hânt erchant,\n502 die sint zuo Jôbe ginant;\n503 die sulen immer bilîben staete\n504 mit êlîcher hîraete.\n505 genist niemen wan die drî,\n506 nû war choment die fornicarii,\n507 daz sprichet "die boesen hûraere?\n508 der urtäil wirdet swaere,\n509 man vindet siu ninder under den drin.\n510 war chêrent si allen ir sin\n511 die der boeshäit phlegent?\n512 swenne si die wârhäit redent,\n513 daz ist diu allermäiste nôt\n514 daz si ûf ir selber tôt\n515 diu zwiwächsen swert erbarent.\n516 wir sehen die vor in gevarent\n517 die chêrent in die helle,\n518 des bedench sih enzît der in niht volgen welle.\n519 siu ensol diu rede nicht biswâren,\n520 sine durfen sich des immer vervâren\n521 daz ich den brîstern allen icht spreche.\n522 swer aber in der huorer zeche\n523 sîn leben wil richten,\n524 der sol sich ze dem brîster nicht phlihten.\n525 wir wellen die läien gerne lêren\n526 daz nicht sô guot ist ze êren\n527 sô der brîster, ob er recht lebt\n528 unt des namen mit werch rechte phlegt;\n529 wir hoeren den wîssagen lêren,\n530 er sî ein engel unsers hêrren.\n531 welle wir in der engel namen geben,\n532 sô sulen si ouch englischen leben!\n533 wil er danne mit ubeln wîben\n534 den engel von im vertrîben,\n535 daz er biwillet sînen lîchnamen,\n536 des mag er sich immer schamen.\n537 war zuo sol dem briester gemäitheit!\n538 ez ist nicht anders umbe sîn höfscheit\n539 denne als umb des esels singen;\n540 jâ sol er den lîp twingen\n541 daz er werde chiusch unt räine,\n542 sîn guot sol wesen gemäine,\n543 gern sol er sehen die geste,\n544 schaffe den durftigen reste,\n545 habe die wäisen in sîner phlege,\n546 beschirme die witwen swâ er mege;\n547 diu zierde ist im guot!\n548 swâ er des nicht tuot,\n549 dâ hât er dem namen widersäit\n550 unt ist gar an got verzäit.\n551 wir sîn in sô harte nicht ergramt,\n552 wir mäinen nicht die gelêrten alle sampt.\n553 swie vil er der buoche chunne,\n554 wil er werltlîch wunne\n555 mit den wîben ane gân,\n556 sô sol er brîsterlîchen orden nicht bistân.\n557 dunche in aber daz sûzze,\n558 daz im die liut sîn nôtdurfte bûzzen\n559 die er in got mûzze biwarn,\n560 sô sol er den lîp lâzzen varn.\n561 wil er daz hönic ezzen, sô souge den angel:\n562 er sol der wîbe haben mangel!\n563 der die räinichäit dâ lêret,\n564 wie er sich selben entêret,\n565 swenne er die chiusch lobt an der predige\n566 unt si danne velschet mit boesem lebene!\n567 sô gewinnet der läie einen boesen muot:\n568 "wes verbiutet mir mîn lêraer daz er selbe tuot?\n569 "weste mîn lêraere\n570 "daz daz huor sô sorchlîch waere,\n571 "ich geloube wol daz erz verbaere.\n572 Sie sprechent si haben ouch daz gilesen\n573 daz dehäin läie muge ginesen\n574 der ein wîp unêlîchen hât;\n575 sô wirt der phaffen vil selten rât\n576 die dehäin ê behaltent.\n577 wir sehen wol, sô sumlîch eraltent,\n578 sô wellent si niwan diren haben.\n579 ir willen muoz man in vertragen,\n580 wan in daz guot zuo vliuzzet\n581 â€” des vil lutzel iemen geniuzzet â€”\n582 daz si ân arbäite gewinnent.\n583 ez ist nicht wunder daz si absinnent\n584 die sô manige frömde sunde ûf sich vazzent.\n585 ist daz si uns umb dise rede hazzent,\n586 sô sol inz doch got biwaeren\n587 dâ er sprichet "wê iu trugenaeren!\n588 "ir habt die himelsluzzel bistân\n589 "unt welt niemen dar în lân\n590 "unt enchomt ouch selbe dar în nicht!\n591 noch vernemt ouch ein sîn vergiht,\n592 er sprichet "die mucken ir lichet,\n593 "die olbenden ir slichet.\n594 daz welle wir iu bidiuten,\n595 waz daz erzäiget an den armliuten:\n596 wurchet ein mensch einen letzen vîrtac,\n597 dem driut er den gotes slac,\n598 mit sînem banne er in bistrichet.\n599 dâ mit er die mucken lichet:\n600 an dem minnisten gibot wil er sich biwarn,\n601 die groezzisten laet er varn!\n602 ist daz einer grôzze mäin tuot,\n603 dâ fur nimt er sîn guot.\n604 sô hât er den olbenden verslunden:\n605 den phaffen unt den schuldigen hât gebunden\n606 ein ebenswaerer beie!\n607 tumber mensch, armer leie,\n608 vliuch sô gitâne lêre!\n609 daz gibiutet dir unser hêrre,\n610 ob dich dîn ouge läite\n611 von dîner sêle gewarhäite,\n612 brich ez ûz unt wirf ez in den mist!\n613 swem der phaffen unrechtes mit ist\n614 unt boeshäit ir gisellen,\n615 der vert mit zwäin ougen hin ze helle.\n616 nû ist bezzer daz er endar\n617 mit sîner uppichäit var\n618 unt daz uns got hab in sîner giwar.\n619 Gerne saehen dîe fursten daz\n620 daz die phaffen als diu liehtvaz\n621 von ir tugenden mûsen brinnen\n622 ûzzen unt innen,\n623 ob si die hêrren wol hieten,\n624 dâ wider solden si bieten\n625 daz si ir chiusche behielten\n626 unt der riusaere genâden wielten.\n627 in solde sîn vil läit\n628 sô gitâniu frîhäit!\n629 daz an dem roemischem hove\n630 der bâbest unt die bischove\n631 mit einander wurden enein\n632 des man phliget ze Ungern unt ze Bêheim\n633 unt phlaege in allen diutschen landen:\n634 daz si den phlûc hieten in ir handen,\n635 bêdiu draeschen unt sniten,\n636 daz si von ir unsiten\n637 immer sô getobten!\n638 sô wurd in vil endanc\n639 daz si an dem drum der banc\n640 bî den chnechten gesaezzen,\n641 mit in ubel trunchen unt aezzen:\n642 vil gerne si dirre schônhäit vergaezzen!\n643 Nû sul wir si biten alle\n644 daz in diu rede icht ubel givalle,\n645 wan ich die wârhäit hân gesprochen;\n646 hân aber ich die inder cebrochen,\n647 daz choem mir ze einem verlorne\n648 unt behût mich vor ir zorne\n649 Christes chriuce unt sîn van!\n650 nû sprech wir ouch ir irriu wîp an!\n651 den ich zwâr wol gesagen chan:\n652 swelhiu unserm hêrren sînen dienstman\n653 gefûret ûz dem rechtem wege,\n654 ichn wäiz ob si immer wirs getuon mege;\n655 swelhiu dar an wart erfunden,\n656 der mit cehen tousent phunden\n657 ir sunde widerwaege\n658 unt diu den durftigen gaebe\n659 alle tage umb ir sêle,\n660 ezn frumt si niht mêre\n661 wider den gotes zorn denne eine pône!\n662 si mûz die sext unt die nône,\n663 die terz unt die prîme,\n664 complêt unt ouch die mettîne\n665 unserm hêrren gelten, des ist niht rât.\n666 singet er des andern tages misse, sô er bî ir gelegen hât\n667 sô sul wir si dem tîvel ûf sellen,\n668 daz er im die brout haben welle! â€”\n669 daz ist an ir wîben wol schîn:\n670 swie guot minnaere si sîn,\n671 swâ er mit der gâbe ûf ziuhet,\n672 dâ hât sich diu liebe geriuhet.\n673 sô waen er alle sîne sinne\n674 chêrt an des guotes giwinne.\n675 dem er denne zuo wil,\n676 der schulde macht er im harte vil,\n677 untz in jener mit dem guote grûzzet;\n678 sô ist diu sunde gibûzzet.\n679 er nimt ein veder und ein bûchel\n680 unt bringet sînem wîbe ein troutspel\n681 â€” der îtelchäit ist si hol\n682 unt der untriwen vol â€”,\n683 er sprichet "mîn liebe triutin,\n684 "dise rede dû vernim:\n685 "der hât ein manslacht gitân,\n686 "diser hât ein sippehûr bigân;\n687 "der ist mit sîner gevatern gerûget â€”\n688 "got hât ez uns wol gefûget:\n689 "si wurden uns gisaget ze christenlîchen dingen,\n690 "daz hânt si mit ir phenningen\n691 "vil wol understanden,\n692 "want si ir schulde wol erchanden.\n693 "zwêne rôte bouge soltuo tragen\n694 "wol gestäinet unt ergraben;\n695 "die hât mir ze triwen gislagen\n696 "ein biderber mäister: ih ubergaben,\n697 "dô si mir, liebez wîp, gevielen.\n698 des beginnet denne smielen\n699 des tîvels juncfrowe.\n700 si hât vil guot gezowe,\n701 hemde unt röchel;\n702 ouch habent si die lochel\n703 alsô chläine gedraet;\n704 die handschûch wol ginaet\n705 ziehent si an mit vlîzzen;\n706 die borten sihet man glîzzen\n707 durch die gelwen rîsen;\n708 si biginnent sich vaste brîsen;\n709 die hantschoene! unt die spiegel!:\n710 ûf einen itniwen friedel\n711 stêt aller ir gedinge.\n712 daz machent die opherphenninge\n713 unt daz armsêlgiraet,\n714 dar ûf schaffent si allez ir gewaet;\n715 daz ziehent si nâch in unt vor.\n716 waz hôret ce sô gitânem verlor?\n717 armer liute sunde sint ir urbor!\n718 Hêten die phaffen scham,\n719 sô stûnde ir wîbe nam\n720 vil ubel an den buochen;\n721 wellent si in dar an suochen,\n722 ir gemûte si vil harte räizent.\n723 wan si vil lasterlîchen häizzent\n724 die mit den phaffen sint givallen.\n725 daz si êwichlîchen mûzzen vallen!\n726 man biginnet si stetenen\n727 in fiurîne chetene\n728 nâch disem broedem lîbe,\n729 die briester mit ir wîben;\n730 ir dehäines wirt nimmer rât!\n731 war gidenchet manic unflât,\n732 daz si lebent âne riwe,\n733 wan si dehäine triwe\n734 ze den ir wîben mêr vindent?\n735 wan swâ si mit dem guote erwindent,\n736 dâ hât diu liebe ein ende!\n737 ez ist recht daz man siu schende\n738 â€” ir hât diu werlt niwan spot â€”,\n739 unt achtent lutzel ûf got;\n740 der hât siu ûz sînem scherm lâzzen!\n741 wir sulen siu billîchen ebenmâzzen,\n742 si sint als ein durcheler sac\n743 â€” vil wol ich siu alsô häizzen mac! â€”,\n744 dâ man oben în schiubet\n745 unt ez niden ûz stiubet.\n746 ich enwäiz waz den phaffen an in liubet.\nBeitrag von Wilhelm von Baumgarten » Do Jun 23, 2016 12:39 pm\n1 Mich läitet mînes gelouben gelubde\n2 daz ich von des tôdes gehugde\n3 eine rede fur bringe.\n4 dar an ist aller mîn gedinge,\n5 daz ich werltlîchen liuten\n6 beschäidenlîchen mûze bediuten\n7 ir aller vräise unt ir nôt,\n8 die ûf den täglîchen tôt\n9 der allen liuten ist gemäine\n10 sich beräitent läider säine.\n11 die mache uns der wîssage chunt,\n12 er sprichet "omnes declinaverunt,\n13 daz sprichet "si hânt sich alle genäiget.\n14 er mäinet die dâ habent gesäiget\n15 von got ze dem êwigem valle.\n16 er mac wol sprechen "alle,\n17 wan under tousent sundaeren\n18 mug wir vil choum einen bewaeren\n19 der durnechtic muge häizzen.\n20 owê, waz wir alle tage gefräischen\n21 unchristenlîcher sunden!\n22 man hoeret uns niender chunden\n23 wâ einer stech in einer chliuse\n24 der sîne sunde alsô beriuse\n25 oder anderswâ gebûzze\n26 als Mâriâ diu sûzze,\n27 diu nâch Christes ûfverte\n28 cît unt stat bischerte\n29 in einer äislîchen wûste,\n30 dâ si inne wonen mûste\n31 âne der liute mitwist,\n32 die si nâch unserm hêrren Christ\n33 nimmer mêr bischowen wolde,\n34 sît si in nicht lenger sehen solde.\nDaz Gemeine Leben\n35 Owê, armiu phaffhäite,\n36 diu den läien ein geläite\n37 solde zû dem himelrîche geben,\n38 wie harte si zerucke mûzen streben\n39 an dem jungistem gerichte,\n40 unt möchte iemen ze gotes gesichte\n41 sich des tages dâ verbergen!\n42 unt ist daz si gehôrsam sulen werden\n43 des an den buochen geschriben stât,\n44 als in unser hêrre got geboten hât\n45 â€” wan er in allen hât gedrôt\n46 in den êwigen tôt\n47 die sô nicht lebent als er in gebiutet\n48 unt in sîn schrifft bediutet,\n49 sulen sîniu wort nicht zergên,\n50 si mûzzen an der wârhäit gestên â€”,\n51 ist daz si der christenhäit wellent phlegen,\n52 nâch den si solden leben\n53 als si an den buochen hânt gelesen,\n54 sô mocht ir einer nicht genesen.\n55 christenlîcher orden\n56 der ist harte erworden:\n57 sumlîch habent den namen ân daz ambet;\n58 läider vil lutzel im iemen enblandet\n59 ouf den wuocher der armen sêle;\n60 die der obristen êre\n61 under der phaffhäit solden phlegen,\n62 den daz vingerl unt der stap ist geben\n63 unt ander vil bezäichenlîch gewant,\n64 dâ von si bischof sint ginant,\n65 ze den ist daz recht enzwäi:\n66 pharre, prôbstei unt abtei,\n67 wîhe, zehende, phrûnde\n68 die si nicht ze verchoufen bestûnde,\n69 daz gebent si ander niemen\n70 wan der ez mit schatze mac verdienen.\n71 Ir junger habent ouch wol erchant,\n72 wie in ir mäister hânt\n73 vor gitragen daz bilde:\n74 bîchte unt bivilde,\n75 misse unt salmen\n76 daz bringent si allenthalben\n77 ze etlîchem choufe;\n78 ez sî der chresem oder diu toufe\n79 od ander swaz si sulen begân,\n80 daz lânt si niemen vergeben stân\n81 wan als diu miete erwerben mac.\n82 owê, jungister tac,\n83 welhen lôn soltû in bringen!\n84 ir dehäiner hât den gedingen\n85 ob sîn des tages sul werden rât.\n86 swer gäistlîche gâbe verchoufet hât,\n87 â€” wie möchte des missetât\n88 immer mêre werden rât! â€”\n89 wirt er dar an funden,\n90 er mûz immer sîn gebunden\n91 in der häizzen fiures flamme,\n92 ze spâte chläit er danne!\n93 swaz er halt gûter dinge bigât,\n94 die wîle er an dem unrecht stât\n95 daz ist vor got verflûchet,\n96 sîn gebet wirt verunrûchet,\n97 wan ez ze gotes ôren nicht stîget,\n98 sîn gehugde wirt êwichlîch verswîget.\n99 Die ze briester sint gezalt\n100 die hânt der zwelfpoten giwalt\n101 daz si mit dem gotes worte daz si bredigent\n102 die sundaer bindent unt erledigent.\n103 ouch sulen si ir leben behalten,\n104 anders muoz si got engalten\n105 daz si den nutz âne muo wellent haben.\n106 in gît got von sînem wîssagen\n107 ein vorchtlîche urchunde:\n108 "dise verswelhent mîner liute sunde.\n109 unser hêrre ouch selbe chiut:\n110 "dise ladent ûf daz armliut\n111 "solhe burde die niemen mac erheben\n112 "unt wellent si selbe nicht erwegen.\n113 sumlîche die aber sô senfte sint,\n114 die trôstent uber recht des tîvels chint\n115 unt liebent in die mäintât.\n116 swer in ze gebene hât,\n117 der mac tuon swaz er wil,\n118 daz er dehäine wîs sô vil\n119 mac getuon bôser dinge,\n120 ez bûzen die phenninge.\n121 die mucken si lichent,\n122 die olbenden si verslichent:\n123 si refsent niewan die armen\n124 â€” die solden in erbarmen! â€”,\n125 swaz der rîche man getuot\n126 daz dunchet siu sûz unt guot.\n127 got enwelle sîniu wort verwandelen,\n128 sô er vordert ein sêl von der anderen,\n129 wâ sol der mensch denne erschînen\n130 der von den schulden sînen\n131 verliuset mit sîner ger\n132 tousent sêl oder mêr?\n133 als wir diu buoch hôren schrîben:\n134 ir aller wîzze er mûz lîden\n135 nâch der jungisten schidunge,\n136 sô läider âne barmunge\n137 gotes zorn uber siu ergêt.\n138 wie tiwer si danne gestêt\n139 dirre werltlîche rîchtuom\n140 unt der unsaelige frîtuom,\n141 daz si lebent âne twanchsal!\n142 nû wellent die phaffen uber al\n143 in daz haben ze einem rechte gar\n144 daz sich under der phaffen schar\n145 sul der wîbe iemen ânen.\n146 jâ solden si sich von ir undertânen,\n147 als ich ein ebenmâzze wil fur ziehen,\n148 als der vihirt von den vihen\n149 unt der mäister von den jungern,\n150 sus solten si sich sundern\n151 unt wellent lîchtichäit phlegen!\n152 durh waz ist in diu mäisterschaft geben?\n153 bêdiu unzucht unt häilichäit,\n154 unchiusche unt räinechäit,\n155 die sint nicht wol ensamt.\n156 swenne des briesters hant\n157 wandelt gotes lîchnamen,\n158 sol si sich danne nicht zamen\n159 von wîplîchen anegriffen?\n160 entriwen, si sint dar an beswichen!\n161 Unser geloube daz bivangen hât,\n162 swenne der brîster ob dem alter stât,\n163 under dem geriune dâ\n164 entsliezent sich die himel sâ,\n165 daz sîniu wort dar durch varn.\n166 im sendet ouz allen englischen scharn\n167 unser hêrre sîne dienstman.\n168 daz opher wirdet lobesam:\n169 ez vertilget alle die missetât\n170 die diu christenhäit bigât,\n171 die des mit wârem gelouben gedingent.\n172 die daz ampt fur bringent,\n173 sprechet welher räinichäit er bedurfe?\n174 dar umbe heb wir uns ze rûffe\n175 unt sprechen, ez sul got missecemen\n176 daz wir der misse vernemen,\n177 die wir nicht sehen leben\n178 noch den segen sô räine geben\n179 als si von rechte solden;\n180 dar umbe sî wir in erbolgen.\n181 swâ aber daz gotes wort unt diu gewîhte hant\n182 ob dem gotes tische wurchent ensant,\n183 da wirt der gotes lîchname in der misse\n184 von einem sundaer sô gewisse\n185 sô von dem häiligistem man\n186 der briesterlîchen namen ie gewan.\n187 getorst ich iu sagen daz ich wäiz:\n188 die ir christenlîchen anthäiz\n189 mit andern gehäizzen habent gemêret,\n190 swie wol si diu buoch sîn gelêret,\n191 die sich ze dirre werlt habent gezogen,\n192 eintweder diu schrift ist gelogen\n193 oder si choment in ein vil michel nôt.\n194 si solten in dirre werlt wesen tôt\n195 unt solten daz vläisch an in rêwen,\n196 daz ez täglîch mûse slêwen,\n197 unt die sêle ane schowen\n198 sam ein diu ir rechten frowen.\n199 nû habent si haz unt nît,\n200 missehellunge unt strît,\n201 wol chunnen si spoten unt grînen\n202 unt lâzzent ubel schînen\n203 ob si die wâren minne\n204 in dem hercen sulen gewinnen,\n205 iriu wort sint vil manicvalt,\n206 sine haben ampt oder gewalt\n207 anders dunchet ez siu ze nichte,\n208 si dienent niwan ze gesichte,\n209 durch vorchte, nicht durch minne,\n210 si gesitzent nimmer inne,\n211 si wellent umbetwungen sîn.\n212 daz ist an sumlîchen schîn\n213 die ir dinc sô schaffent ûzze:\n214 die wellent in sô gitâner bûzze\n215 sih sô swanzunde tragen.\n216 der in der werlt niht einen esel mochte haben,\n217 ze boeser gewinnunge\n218 ist sîn herce unt sîn zunge\n219 geschicket in wunderlîcher wîse.\n220 unt möcht iemen mit hêrlîcher spîse\n221 daz himelrîch beherten\n222 unt mit wol gistraelten bärten\n223 unt mit hôh geschornem hâre,\n224 sô waeren si alle häilich zwâre!\n225 Dar ûf hab wir läien ein archwân:\n226 swaz wir die wandelbaere sehen bigân,\n227 des verwaene wir uns ouf die andern alle.\n228 si sint ein schande unt ein galle\n229 gäistlîcher samnunge.\n230 von wie getâner ordenunge\n231 sold er ze einem hêrren werden gehabt\n232 fur daz er der werlt hât widersagt\n233 der vor des ein armmensch was?\n234 in dem winder wirt durre daz gras\n235 daz des sumers was grûne;\n236 der sich in der werlt dunchet chûne,\n237 sô der grîffet an gäistlîch leben\n238 dâ er mit dem tievel mûz streben,\n239 sô zimt vil wîslîchen\n240 daz er ander sîn gelîchen\n241 aller êrst inne bringe\n242 sîner tugentlîcher dinge.\n243 gerne hab wir geredet\n244 daz die phaffen biweget\n245 unt die muniche ze grôzem zorne.\n246 die solden hinden unt vorne\n247 der ougen alsô wesen vol,\n248 daz si allenthalben wol\n249 die vînde gesaehen,\n250 wâ si sich wolden naehen\n251 ze den die in bevolhen sint.\n252 wellent si nû bêdenthalben wesen blint,\n253 sô werdent si êwichlîchen erblendet.\n254 daz ist uns offenlîchen verendet\n255 mit den worten der wârhäite:\n256 "swâ ein blinde dem anderm gît geläite,\n257 "dâ vallent si bêde in die grûbe.\n258 dise rede verstênt genûge:\n259 diu gruob ist diu helle;\n260 swer nû die blinden wizzen welle:\n261 daz sint die boesen lêraere\n262 die die verworchten hoeraere\n263 mit in läitent in den êwigen val.\n264 noch hoeret ein andern sturmschal\n265 von unserm herhorn tiezzen\n266 des ouch die läien mac verdriezzen:\n267 Werltlîche richtaere\n268 daz sint widervechtaere\n269 gotes unt aller gûte\n270 die tragent wulfîn gemûte,\n271 si bebirsent swaz si mugen bejagen.\n272 diu triwe ist gärlîch erslagen\n273 under den die läien sint:\n274 der vater mûz hazzen daz chint;\n275 er wirt des nimmer ân sorgen,\n276 volwähset ez hiut oder morgen,\n277 ern verstôzze in alles des er hât,\n278 ob sîn dinc unhäiles ergât,\n279 daz er nâch rîchtûm erarmet.\n280 owê, wie lutzel sich iemen erbarmet\n281 alles sînes chunnes uber in!\n282 sô vaste strebet ir muot ûf gewin.\n283 swâ er sich des nutzes nicht versicht,\n284 dehäiner dem anderm vergiht\n285 dehäiner chunneschefte;\n286 der hêrre versicht sich ze dem chnechte\n287 noch der chnecht zû dem hêrren\n288 weder triwen noch êren.\n289 Rîter unt frowen\n290 der leben sul wir lâzzen schowen\n291 daz got vil widerwertic ist.\n292 die chêrent allen ir list\n293 wie si niwer site megen gedenchen,\n294 dâ mit sint si die sêle chrenchen,\n295 daz ist ein strich der hôhverte\n296 diu der den tîvel des himelrîches beherte.\n297 er wirbet ouch nicht sô gerne\n298 sô daz er uns ûz götlîchem scherme\n299 mit dem selbem laster verschunde.\n300 ez sint die allermäisten sunde\n301 die man wider gotes hulde mac getuon:\n302 der hôhvertige man ist tîvels suon!\n303 swâ er mit ubermûte gevaehet den man,\n304 dem hât er den sic behabet an;\n305 des gestêt uns Jôbes schrifft bî,\n306 er sprichet "daz er ein furste sî\n307 "uber elliu chint der ubermûte.\n308 dâ vor uns got behûte,\n309 daz wir im icht werden genôzsam\n310 von dem diu ubermuot anegenge nam;\n311 si ist alles ubeles volläist\n312 unt enlaet den häiligen gäist\n313 bî dem menschen nicht belîben.\n314 diu laster sul wir vertrîben,\n315 si benement uns gäistlîch zuht,\n316 si sint der sêle miselsuht,\n317 si rîchsent almäiste an den wîben â€”\n318 hie muge wir der frowen wol geswîgen.\n319 Wir sehen ce gazzen unt ze chirchen\n320 umbe die armen tagewurchen\n321 diu nicht mêr erwerben mac;\n322 si gelebt ir nimmer guoten tac,\n323 si enmache ir gewant alsô lanc\n324 daz der gevalden nâchswanc\n325 den stoub erweche dâ si hin gê â€”\n326 sam daz rîche al deste baz stê!\n327 mit ir hôhvertigem gange\n328 unt mit vrömder varwe an dem wange\n329 unt mit gelwem gibende\n330 wellent sich die gebiurinne an allem ende\n331 des rîchen mannes tochter ginôzzen\n332 mit ir chratzen unt mit ir stôzzen\n333 daz si tûnt an ir gewande.\n334 daz sol den von recht wesen ande\n335 die daz recht minnent.\n336 swes sumlîch beginnent\n337 dar nâch brüttent sich die andern.\n338 des rechtes ist lutzel bistanden\n339 under armen unt under rîchen,\n340 daz mûz got von schulden misselîchen.\n341 von den frowen sul wir nicht ubel sagen,\n342 doch mug wir der rîter nicht verdagen:\n343 zwêne geverten hât diu ubermuot,\n344 die setzent die rîter an die gluot\n345 der êwigen fiures vanchen\n346 â€” er hât got vil ce danchen\n347 der sich ân die bejaget,\n348 der hât der hôhverte widersaget â€”,\n349 die verläitent si vil diche\n350 in des êwigen tôdes striche,\n351 dâ si verliesent ir leben\n352 â€” sô mac dem armen niemen geben,\n353 er mûz sîn verdampnet â€”:\n354 swâ sich diu rîterschaft gesamnet,\n355 dâ hebet sich ir wechselsage,\n356 wie manige der unt der behûret habe;\n357 ir laster mugen si nicht verswîgen,\n358 ir ruom ist niwan von den wîben.\n359 swer sich in den ruom nicht enmachet,\n360 der dunchet sich verswachet\n361 under andern sînen gelîchen.\n362 swâ aber von sumlîchen\n363 der manhäit wirt gidâcht\n364 â€” dâ wirt vil selten fur brâcht\n365 wie gitâner sterche der sul phlegen\n366 der wider den tievel mûze streben â€”,\n367 dâ nennent si genûge\n368 vil manic ungefûge,\n369 si bringent sich mêr ze schanden,\n370 swenne si sprechent "den mac man in allen landen\n371 "ze einem guotem chnecht wol haben:\n372 "der hât sô manigen erslagen.\n373 Die machet uns der wîssage chunt:\n374 "si vreunt sich, sô si tuont\n375 "daz boesiste an allen dingen\n376 "swaz si des mugen fur bringen.\n377 die wir an disen worten bewaeren,\n378 von solhen rûmaeren\n379 wie dise werlt niuwe\n380 wirt läider ungetriuwe.\n381 diu chlaget von rechte\n382 die vordern guote chnechte\n383 die ir sô gar sint benomen.\n384 sol disiu werlt an ir ende chomen,\n385 owê unser jungiste erben!\n386 wie harte si mûzzen verderben\n387 gotes unt ir christentuom!\n388 wâ schînet der althêrren wîstuom\n389 den niemen ercellen mächte\n390 under allem ir geslächte?\n391 alle die bî disen cîten lebent,\n392 dehäines anders listes si phlegent\n393 wan wie si anenander betrîgen,\n394 bespoten unt beliegen.\n395 verboeset ist diu niwe jugent;\n396 êre, zucht unt tugent\n397 die nîgent umb sam ein rat.\n398 Rôme, aller werlde houptstat,\n399 diu hât ir alten vaters nicht.\n400 man vindet dâ dehäin zûversicht\n401 rechtes noch genâden,\n402 wan wie man dem schatze muge gelâgen.\n403 der rîche man ist edele\n404 unt ist der fursten gesedele,\n405 er ist wîse unt starch,\n406 er ist schoene unt charch\n407 unt in den landen lobesam.\n408 allenthalben ist verworfen der armman.\n409 gäistlîche richtaere\n410 die mugen rîchsnaere\n411 baz denne mäister gehäizzen:\n412 mugen si der schilde vil geläisten,\n413 helme unt brunne,\n414 daz ist elliu ir wunne,\n415 daz si mit menige rîten\n416 unt häizzen in die gegende wîten\n417 dienen swes sô si sî.\n418 ir undertânen wellent wesen frî\n419 ze tûnen allez daz in gevalle.\n420 die rîchen lebent mit schalle,\n421 die armen si muont mit gesuoche:\n422 daz vindet man an dehäinem buoche.\n423 Die phaffen die sint gîtic,\n424 die gebour die sint nîdic,\n425 die choufliut habent triwen nicht,\n426 der wîbe chiusche ist enwicht.\n427 frowen unt rîter\n428 dine durfen nimmer gestrîten\n429 weder ir leben bezzer sî.\n430 siu bäidiu wellent wesen frî.\n431 die guot sint unt biderbe,\n432 dâ etze wir in tousent widere\n433 den niemen mac urchunde geben,\n434 ob si tugentlîchen leben.\n435 michel mêre hân ich gereit\n436 denne ich mir het ûf geleit,\n437 dô ich des liedes bigan.\n438 dar umbe sî mir niemen gram,\n439 daz ich die wârhäit hân gesprochen;\n440 swâ aber ich den orden hân zebrochen\n441 der mâtêrie di ich ane viench,\n442 daz machent lästerlîchiu dinch\n443 unt ditzes lîbes getrugde\n444 der uns von des tôdes gehugde\n445 manigen ende läitet,\n446 als wir iu vor haben gebräitet.\n447 hie welle wir enden ditz liet\n448 â€” daz vorder gehillet disem niet\n449 daz wir haben ze redene â€”:\n450 von dem gemäinem lebene\n451 mag ez einen besunderen namen wol haben.\n452 swaz wir von dem tôde wellen sagen,\n453 daz vindet ir geschriben hie bî;\n454 des beginne wir in nomine domini.\nMemento Mori (kompletter Text)\n455 Nû gedench aber, mensch, dînes tôdes\n456 nâch den worten des hêrren Jôbes,\n457 der sprichet "churz sint mîne tage,\n458 "mîn leben nâhet zû dem grabe,\n459 des er ouch anderswâ ist gehugende:\n460 "gedenche dînes schephaeres in der jugende\n461 "ê dich diu zît bevâhe,\n462 "daz dir dîn ungemach nâhe,\n463 "unt ê dîn stoup werde\n464 "wider zuo der erde!;\n465 dem ouch diu wort gelîch sint:\n466 "mîn leben ist sam ein wint,\n467 "sam ein wazzer daz dâ hin strîchet.\n468 "ich bin dem aschen gelîchet,\n469 "mîn ebenmâzze ich mische\n470 "ze dem aschen unt ze dem valwische.\n471 daz ist ein swaerer trôst der hie schillet,\n472 dem ouch ein ander wîssag gehillet,\n473 er sprichet "mîn leben ist staete sô daz gras\n474 "daz hiute dorret unt gester grûn was.\n475 dâ bî chieset wîsen man\n476 dêr sînes tôdes nicht vergezzen chan.\n477 ouch manet uns Salomônes scrift,\n478 er sprichet "sun, nû vergiz nicht\n479 "dîner jungisten stunde!\n480 "sô lebestû immer âne sunde.\n481 wê im der sîn heile unt sîn bîchte gespart\n482 an sîn jungiste hinvart!\n483 Armer mensch, broeder läim\n484 â€” diu zwei sulen werden enäin â€”!\n485 sô dû des êrsten chumst her,\n486 ê dîn muoter dich geber\n487 mit sêre unt mit ache\n488 ze grôzem ungemache,\n489 aller der werlt hâstû nicht mêre gemäines\n490 wan der hiute unt des gebäines.\n491 duo wirst ouch geborn âne waete:\n492 durch waz bistû sô staete\n493 an boeser gewinnunge?\n494 unt wolde diu gotes ordenunge\n495 dich aller werlt machen frömde,\n496 er hêt dir doch geben ein hemde,\n497 dâ mit dû dîne scham bedachtest.\n498 ûf dirre erde dû nimmer benachtest,\n499 dû mûzest ertôten unt erbläichen.\n500 sô dû dîn herceichen\n501 mit wäinen beliutest\n502 â€” dâ mit dû wol bediutest,\n503 daz dû ze der armchäit giborn bist â€”,\n504 ê dir nû chomt dîn jungiste vrist,\n505 sô mûstû vil offte rûffen "wê!\n506 "mit grimme ist recht daz er zergê\n507 "der geborn ist mit grimme.\n508 alsô diu êrste stimme\n509 nâch der geburte wol erschäinet,\n510 sô daz niweborn chint wäinet.\n511 eines chuniges sun weile wir iu nennen,\n512 ob ir an dem muget erchennen,\n513 weder er sî geborn mêre\n514 ze läide oder ce sêre\n515 oder ce vreuden oder ze gemache.\n516 wir mugen iu maniger slachte sache\n517 hie ze stet lâzzen under wegen,\n518 dâ mit wir diz chint mochten biwegen\n519 ze einer langen siechäite.\n520 nû lâzze wir in zû der swertläite\n521 mit allen vreuden volchomen.\n522 wê, möcht er dar an volwonen,\n523 sô gêt im alrêst arbäite zuo:\n524 er mûz spât unt fruo\n525 um dise arme êre sorgen,\n526 wie er hiut oder morgen\n527 muge gemêren sîniu lêhen;\n528 er endarf sich nimmer versehen\n529 voller triwen noch genâden\n530 von sînen naehsten mâgen!\n531 Hât er im senfte erchorn,\n532 sô ist sîn êre schier verlorn,\n533 sô wirt er verstôzzen\n534 von andern sîn genôzzen.\n535 wil er aber ungetriu wesen,\n536 sô mag er ze der sêle nicht genesen.\n537 swelhes lebens er beginnet,\n538 wie lîcht im dar an misselinget!\n539 sîn sorge ist fruo unt spâte,\n540 daz in einer icht verrâte\n541 oder daz im einer icht vergebe;\n542 des geschiht mêre denne ich mege\n543 iu oder ander iemen gesagen.\n544 doch mug wir iu manige nôt niht verdagen\n545 die den armen unt den rîchen\n546 geschênt mislîchen\n547 einer hât daz vieber oder daz vergiht,\n548 einer verliuset hoeren oder daz liecht,\n549 einem wirt etlîch lit enzogen,\n550 einer lît gärlîch versmogen\n551 daz er gên unt stên nicht enmach,\n552 einer verliuset wâz unt smach,\n553 einer verliuset sîne sprâche:\n554 sus getâne râche\n555 die einem ieglîchem menschen geschaden megen,\n556 wer mac sich dâ vor entreden,\n557 swie rîche oder swie hêr er sî,\n558 daz er von solhen suchten belîbe frî?\n559 Doch verhenge wir daz etwer\n560 muge ân aller slachte sêr\n561 geleben sînen jungisten tac,\n562 daz doch vil ubel geschehen mac,\n563 nû waz ist der rede mêre?\n564 als schier sô diu arm sêle\n565 den lîchnamen begît,\n566 nû sich, armer mensch, wie er lît:\n567 het er gephlegen drîer rîche,\n568 im wirt der erden ebengelîche\n569 mit getäilet als einem durftigen.\n570 ouch sehe wir sumlîch ligen\n571 mit schoenen phellen bedechet,\n572 mit manigem liechte bestechet,\n573 mirre unt wîrouch\n574 wirt dâ gebrennet ouch\n575 unt wirt des verhenget\n576 daz diu bivilde wirt gelenget,\n577 untz sich sîne vriunde gar\n578 gemäinlîchen gesamnen dar,\n579 sô ist daz in ir aller phlege,\n580 wie man in hêrlîchen bestaten mege.\n581 owê, vertäiltiu hêrschaft!\n582 swenne diu tîvellîch hellecraft\n583 die armen sêle mit gewalte verswilhet,\n584 waz hilfet swâ man bevilhet\n585 daz vil arme gebäine,\n586 sô der armen sêle mitgemäine\n587 allen häiligen widertäilet wirt?\n588 wê der nacht diu in danne gebirt!\n589 nû lâzze wir des sîn verhenget,\n590 daz diu bivilde werde gelenget\n591 zwêne tage oder drî\n592 oder swaz ez länger dar uber sî,\n593 daz ist doch ein chläglîch hinevart:\n594 nicht des daz ie geborn wart\n595 wirt sô widerzaeme\n596 noch der werlt sô ungenaeme!\n597 Nû ginc dar, wîp wolgetân,\n598 unt schowe dînen lieben man\n599 unt nim vil vlîzchlîchen war\n600 wie sîn antlutze sî gevar,\n601 wie sîn schäitel sî gerichtet,\n602 wie sîn hâr sî geslichtet;\n603 schowe vil ernstlîche,\n604 ob er gebâr icht vroelîchen,\n605 als er offenlîchen unt tougen\n606 gegen dir spilte mit den ougen;\n607 nû sich, wâ sint sîniu mûzige wart\n608 dâ mit er der frowen hôhvart\n609 lobet unt säite;\n610 nû sich in wie getâner häite\n611 diu zunge lige in sînem munde\n612 dâ mit er diu troutliet chunde\n613 behagenlîchen singen\n614 â€” nûne mac si nicht fur bringen\n615 daz wort noch die stimme â€”;\n616 nû sich, wâ ist daz chinne\n617 mit dem niwen barthâre;\n618 nû sich, wie recht undâre\n619 ligen die arme mit den henden\n620 dâ mit er dich in allen enden\n621 trout unt umbevie!\n622 wâ sint die fûze dâ mit er gie\n623 höfslîchen mit den frowen?\n624 dem mûse dû diche nâch schowen\n625 wie die hosen stûnden an dem bäine;\n626 die brouchent sich nû läider chläine!\n627 er ist dir nû vil fremde\n628 dem dû ê die sîden in daz hemde\n629 mûse in manigen enden witten.\n630 nû schowe in an: al enmitten\n631 dâ ist er geblaet als ein segel;\n632 der boese smach unt der nebel\n633 der vert ûz dem uberdonen\n634 unt laet in unlange wonen\n635 mit samt dir ûf der erde.\n636 owê, dirre chläglîche sterbe\n637 unt der wirsist aller tôde\n638 der mant dich, mensch, dîner broede.\n639 nuo sich encît umbe,\n640 ê dich dîn jungiste stunde\n641 begrîffe diu dir ie ze furchten was.\n642 repentina calamitas,\n643 daz sprichet "sorge ze sô getânem tôde\n644 unt sprich mit dem hêrren Jôbe:\n645 "churzlîchen vervarent mîniu jâr;\n646 "ich gên einen stîc, daz ist wâr,\n647 "an dem ich nicht chum widere.\n648 ê dich dîn jungistez geligere\n649 begrîff an dem bette,\n650 chêre dîn schef ze stette,\n651 daz dich enmitten ûf dem mer\n652 die sundern winde hin unt her\n653 denne icht ane bôzzen\n654 unt dû ez nicht ze stade macht gestôzzen.\n655 sô dich begrîffet der siechtuom,\n656 sô machtû der sunde nicht mêr getûn.\n657 sô lâzzent dich die sunde unt nicht dû siu.\n658 nû sage, armer mensch, umbe wiu\n659 wil dû den phaffen denne gesprechen?\n660 waz wil dû dînes dinges cechen,\n661 sô dû gebûzzen nîne macht?\n662 dû hâst dich ze uncît bedâcht!\n663 rîcher unt edeler jungelinc,\n664 merche ängestlîchiu dinc\n665 unt ginc zû dînes vater grabe,\n666 nim den obristen stäin dar abe\n667 unt schowe sîn gehäine,\n668 siuffte unt wäine!\n669 dû macht wol sprechen, ob dû wil\n670 â€” ez nimt dir dîner hêrscheft nicht vil â€”:\n671 "lieber vater unt hêrre,\n672 "nû sage mir waz dir werre!\n673 "ich siche dîn gebäin rozzen,\n674 "daz hât diu erde gar vernozzen,\n675 "ez chriuchet boeser wurme vol.\n676 "ditz stinchunde hol\n677 "erzäiget mînem sinne\n678 "einen äislîchen wâz dar inne.\n679 "ouch ist mir inrclîchen swaere,\n680 "sô schoene sô dû waere,\n681 "daz dû sô schier bist erworden.\n682 "daz ist ein jaemerlîcher orden: .\n683 "daz ê blût sam diu lilje,\n684 "daz wirt als daz gewant daz diu milwe\n685 "beneget unt frizzet.\n686 "er ist unsaelic der des vergizzet.\n687 Dû möchtest ouch lîchte hân geredet,\n688 ob dich der jâmer hete beweget\n689 väterlîcher minne.\n690 nû gedenche an die sinne,\n691 wie er dir antwurten solde,\n692 ob ez der nâtûre recht verdolde\n693 oder ob sîn got wolde verhengen.\n694 ich wil die rede nicht lengen:\n695 ich spriche fur in unt mit im,\n696 mit rechter andâcht dû daz vernim.\n697 "ich wil dir, mîn troutsuon,\n698 "des dû mich hâst gefrâget chunt tuon.\n699 "mîniu dinc stênt mir ungeräite,\n700 "von der wîzze grimmechäite\n701 "mag ich mich nicht entrîden\n702 "die ich täglîch mûz lîden.\n703 "ich hân fiwer unt vinster\n704 "ze der zeswen unt ze der winster,\n705 "oben unt nidene.\n706 "funde mîn nôt iemen geschribene,\n707 "der hêt immer dâ von ze sagene.\n708 "daz hân ich, troutsun, dir ze chlagene.\n709 "waz bedarfstû aber nû langer sprâche?\n710 "diu cheten der gotes râche\n711 "hât mich starche gebunden;\n712 "ich hân härwen lôn funden\n713 "alles des ich ie begie,\n714 "daz ich läider mir ungebûzzet lie.\n715 "aller mâzze het ich vergezzen\n716 "mit trinchen unt mit ezzen:\n717 "nû wird ich betwungen\n718 "mit durst unt mit hunger.\n719 "ê bran ich an mînem vläische\n720 "mit hûrlîchem swäizze:\n721 "nû brennet mich der gotes ban\n722 "in dem fiwer daz niemen erleschen chan.\n723 "ich lîde sêr unt ungemach,\n724 "owê, daz ich dise werlt ie gesach!\n725 "gîtichäit unt hôhvart\n726 "diu zwäi habent mir unverspart\n727 "diu tor der innern helle;\n728 "dâ sint die swarcen pechwelle\n729 "mit den häizzen fiures flammen;\n730 "ich hoere dâ grisgrammen,\n731 "wäinen unt wûffen,\n732 "vil chläglîch rûffen\n733 "die, di des habent dehäinen trôst\n734 "daz si immer werden erlôst\n735 "ûz dem abgrunde.\n736 "ach, daz ich ie des icht gefrumde,\n737 "dâ mit ich ir genôz werden muoz!\n738 "möcht mir des immer werden buoz\n739 "daz mir sô wol geschaehe,\n740 "daz ich den tîvel icht an saehe\n741 "unt sîn antlutze verbaere,\n742 "wie vrô ich des waere!\n743 "mîn chlage ich nû ce spâte tuon.\n744 "iedoch rât ich dir, lieber suon,\n745 "daz dû mich ze einem bilde habest\n746 "unt der werlt sô nicht muotvagest,\n747 "dû endenchest die nôt die ih besezzen hân\n748 "oder ez mûz dir alsam mir ergân!\n749 "Nû sage mir, mîn troutsun,\n750 "waz hilfet aller mîn rîchtûm\n751 "unt manic unsaeliger gewin?\n752 "ich wolde allen mînen sin\n753 "ie dar an erzäigen,\n754 "daz ich choufte lêhen unt äigen,\n755 "burge, meirhof unt huobe\n756 "unt ander hêrschaft genuoge.\n757 "dar umbe ist nû mîn sêl geväilet.\n758 "wie hâstû daz mit mir getäilet,\n759 "sît ich hie von dir schiet!\n760 "des ist läider vil lutzel oder nicht:\n761 "wâ sint nû diu almûsen diu dû begâst?\n762 "wâ sint die durftigen die dû getrôstet hâst?\n763 "wenne gedaechte dû mîn mit den messen?\n764 "dû hâst mîn gar vergezzen\n765 "sam ich nie geborn wurde.\n766 "ach, daz ich sô getâne burde\n767 "durch dich ûf mich hân gevazzet!\n768 "dar umbe ich nû bin gehazzet\n769 "von dem rechtem richtaere.\n770 "verflûchet sî der tac der mih gebaere!\n771 "manige gewinnunge\n772 "die ich âne barmunge\n773 "nam von witwen unt von wäisen,\n774 "die lâzzent mih nicht ûz den fräisen.\n775 "nû schowe, mîn vil lieber suon,\n776 "daz ist wâr, dû macht ez gern tuon,\n777 "wie mich mîn sin habe geläitet\n778 "unt dar ouf gearbäitet,\n779 "daz dû bist rîch unt hêr;\n780 "ich lîde angest unt sêr!\n781 "dû sitzest in grôzen wirtschefften;\n782 "ih läider in des tîvels zoumhefften!\n783 "man lobt dich wîten in dem lande;\n784 "dar umbe lîde ich die grôzen schande!\n785 "doch waer ich nicht gar verdampnet,\n786 "hêt ich dir den rîchtûm nicht gesamnet\n787 "dâ mit dû nû lästerlîchen lebest.\n788 "swie harte dû wider got strebest,\n789 "als ein diep begrîffet dih der jungiste tac;\n790 "dîn guot dich nicht gefristen mac!\n791 "Wil dû nû wizzen war ich dich lade?\n792 "daz tuon ih dar, dâ dû von tage ze tage\n793 "in daz inner abgrunde vellest.\n794 "des bechêre dich ob dû wellest!\n795 "nû gib ich mînem vläische\n796 "die vil unsaeligen gehäizze;\n797 "sô ich ez an dem jungistem tage wider nim,\n798 "sô mûz diu arme sêle mit sampt im\n799 "chomen zuo dem tôdlîchem lebene;\n800 "sô stêt mich nicht vergebene\n801 "swaz mir ze vreuden ie geschah.\n802 "ach, daz ich dise werlt ie gesach!\n803 "mîne chestenunge\n804 "möcht nimmer dehäin zunge\n805 "ze rechte fur bringen,\n806 "daz ich nû bin âne den gedingen,\n807 "daz ich nû got nimmer gesehen sol\n808 "wan denne sô ich sîn urtäil dol.\n809 "hêt ich dehäin ander nôt,\n810 "daz waer doch mîn êwiger tôt.\n811 "nû bechêr dich encît, mîn troutchint!\n812 "alle die gîrisch in dirre werlt sint,\n813 "genist der einer, daz ist wunder.\n814 "den ist der êwige chumber\n815 "mit samt dem tîvel ertäilet.\n816 "der hât si alsô lebentige gesäilet\n817 "mit sîner gîrischaite beien,\n818 "daz si immer mûzzen heien\n819 "in des fiwers flamme griulîcher esse.\n820 "owê, der die grôzzen nôt wesse\n821 "diu den rîchen ist gesatzt,\n822 "der mûse dirre werlt immer wesen ein gast.\n823 "Swer an dem rîchtûm begriffen wirt,\n824 "den im diu gîrischäit gebirt,\n825 "dem ist daz himelrîch vor bislozzen;\n826 "sô hât er ubel genozzen\n827 "swaz er guotes ie gewan.\n828 "alsô hât uns der gotes sun chunt gitân,\n829 "er sprichet offenlîchen daz\n830 "ein olbende muge baz\n831 "durch einer nâdel oere gevarn\n832 "denne der rîche choem in Abrahâmes barn.\n833 "swer mit dem rîchtûm wil genesen,\n834 "der frâge die phaffen waz si lesen!\n835 ""als er nicht enhabe, alsus sol er haben!"\n836 "unt enbiut im daz niemen sagen\n837 "ob er in niezen sol eine;\n838 "mache in allen den gemäine,\n839 "die sîn gern in got!\n840 "Sant Paulus, der gotes bot,\n841 "sprichet: ditzes rîchtûmes gîrischäit\n842 "sî der abgot schalchäit.\n843 "daz ist an den gîrischen wol gewaere:\n844 "fur ir schephaere\n845 "nement si daz er geschaffen hât,\n846 "ez sî golt, silber oder wât\n847 "oder icht des iemen gewan;\n848 "ez mûz allez hinder im bistân!\n849 "als ein diep begrîffet dich der jungist tac.\n850 "dîn guot dich nicht gefristen mac,\n851 "dû laest ez allez hinder dîn;\n852 "sô ist dîn riwe chupherîn,\n853 "lutzel hilfet dîn bîchte.\n854 "ouch ergêt daz vil lîchte,\n855 "ob dû ez ê hâst versmaehet,\n856 "daz uns der tôt undervaehet:\n857 "wie gerne dû denne woldest daz dû enmaht\n858 "die wîle dir got verlîhe die macht\n859 "daz dû bêder dinge wol hâst.\n860 "swaz dû guoter dinge begâst,\n861 "ein phenninch frumt dir mêre\n862 "den dû selbe gîst umbe dîn sêle\n863 "denne tousent phunt nâch dînem lîbe.\n864 "nicht gihalt ez dînem wîbe;\n865 "ir ist lutzel die der triwen phlegen,\n866 "wanchel unt unstaete ist ir leben.\n867 "Versunde dih nicht durh dîne chint!\n868 "der leben ist ouch als ein wint,\n869 "ir gemûte ist untugentlîch,\n870 "ze allem laster gebrouchlîch,\n871 "ze der frumchäit ungehôrsam;\n872 "unt gemachest aber dû si lobesam,\n873 "daz gestêt dich nicht vergebene.\n874 "ih hête vil mit dir ze redene,\n875 "daz mûz ich verswîgen.\n876 "wan ob dû grôz nôt wellest vermîden,\n877 "sô bedenche dich encît!\n878 "owê, wie lutzel dir diu helle vergît,\n879 "geschihest dû ir zerbarmen!\n880 "die enlâzze dih got nimmer erarnen!\n881 die drô solher warte\n882 die mûstû, dû armer mensch, harte\n883 immer erfurchten unt verstân,\n884 wie ez dir her nâch sul ergân.\n885 nû sage mir, mensch, wer dû bist.\n886 wie ob unser hêrre Christ\n887 mit dir reden begunde\n888 unt spraech ûz sîn selbes munde:\n889 "mîn liebistiu hantgitât,\n890 "war umbe verwurfe dû den rât\n891 "den dir mîn lêraer tâten\n892 "unt dich ze dem himelrîch ladten?\n893 "dûne wellest dirz enblanden,\n894 "swie tiwer ez mich sî gestanden\n895 "daz ich dirz hân wider gewunnen,\n896 "ich wil dir sîn nicht gunnen,\n897 "wil dû sô lästerlîchen leben\n898 "unt der ungehôrsam phlegen\n899 "als dîne vordern tâten ê.\n900 "ouch habe des dehäin sorge mê\n901 "daz ich dir dar umbe icht welle\n902 "vertäilen zû der helle.\n903 "ist dir daz nicht ein grôzze unêre?\n904 "mich selben gesihestû nimmer mêre,\n905 "ist dir lieber werltlîcher gemach,\n906 "den niemen lange gehaben mach,\n907 "denne diu himelische êre.\n908 "ich sage dir nicht mêre:\n909 "der gewinnestû nimmer täil;\n910 "anders furchte dehäin unhäil!\n911 Hâstû die rede wol vernomen?\n912 die lâ nicht ûz dînem hercen chomen\n913 unt habe ditz ze einem spelle\n914 daz der tîvel oder diu helle\n915 uns nâch disem lîbe icht mugen geschaden.\n916 wie gitâne freude mac der haben,\n917 der got nimmer gesehen muoz?\n918 wenne wirt im ungenâden buoz,\n919 wurde er gesundert von sîner mitwist\n920 an dem dehäin unvreude ist?\n921 nû geswîge wir der grôzzen nôt,\n922 dar den verworchten ist gedrôt,\n923 die si in der helle mûzzen lîden,\n924 unt lâzzen die rede nû belîben.\n925 wie möcht in immer wirs geschehen\n926 die got nimmer sulen gesehen!\n927 er waer unsaelich geborn\n928 wie aber der, uber den der gotes zorn\n929 unt sîn râche wirt ertäilet!\n930 swer sîn lîp hât gemäilet\n931 mit maniger slachte sunden,\n932 sol den der tîvel nicht gebunden\n933 werffen in daz êwige ellende?\n934 dâ er immer âne ende\n935 mûz rûffen ach unt wê,\n936 dâ sîn schuntaer ob im stê\n937 mit griulîchem antlutze,\n938 dâ die unerfulte butze\n939 des abgrundes ûz tiezzen\n940 unt dâ er sehe vliezzen\n941 die bechwelligen bache\n942 unt der fiwerschober chrache,\n943 unt anderthalb dâ engegene,\n944 wie sich der helle vrost megene.\n945 unt ob hundert perge fiurîn\n946 sîn temprunge solden sîn,\n947 sine möchten in nicht erlâwen;\n948 unt die tîvel mit fiurîn chlâwen\n949 schuoffen in solhes weters sous,\n950 entriwen, daz ist ein ubel chuelhous!\n951 Dâ wirt iu ruomaeren gelônet,\n952 dâ wirt ein ubel gehônet!\n953 dû dâ hie ein hûraer bist,\n954 dâ häizze icht dînen trugelist\n955 unt dîne hônchust beschirmen!\n956 dâ mûzet ir rednaere gehirmen,\n957 dâ wert ir unrechtes gewert,\n958 dâ zuchet iuriu swert,\n959 wert iuch, ob ir meget!\n960 dâ wert ir scheltaere gideget,\n961 ir dâ dehäin ander "wach! gesûchet\n962 niwan daz ir flûchet!\n963 dâ mûzzen die manslecken schowen,\n964 wie man siu ân swert mac verhowen!\n965 dâ mûzzen si schrîen unt chlagen\n966 unt den gewalt dem tîvel vertragen!\n967 diebe unt roubaere,\n968 wie ungeloubich ez waere\n969 der iu daz möchte fur gerechen,\n970 wie man siu beginnet zechen\n971 mit bechwelliger hitze!\n972 ez ist ein grôz unwitze,\n973 der daz nicht bedenchet,\n974 der muoz immer sîn geschrenchet\n975 in der êwigen nôtschrange\n976 unt chumt ouch nimmer danne.\n977 als wir dâ vor haben gesprochen:\n978 waer dem tîvel sîn recht an im zebrochen,\n979 daz er uns nicht möchte geschaden,\n980 sô solde wir doch die minne haben\n981 zuo dem obristem rîche\n982 unt solden siufften täglîche\n983 ûz disem ellendem wuofftal\n984 zuo dem himelischem sal.\n985 dâ ist elliu chlage fremde;\n986 under dem himelischem sende\n987 dâ sint die gedanch alle vrî,\n988 dâne wäiz niemen waz angest sî;\n989 mêr vreuden mugen si dâ jehen\n990 denne iemen habe gehoert oder gesehen\n991 oder iemen gedenchen chunne.\n992 ir allermäiste wunne\n993 daz ist gotes antlutze,\n994 daz gît die saelde ân urdrutze\n995 unt fride âne lâge,\n996 genâde ân ungenâde.\n997 ir vreude ist immer âne cil.\n998 dâ ist wunne alsô vil,\n999 daz si niemen ercellen mac;\n1000 dâ sint tousent jâr sam ein tac.\n1001 Er ist saelic unt wîse\n1002 der daz êwige paradîse,\n1003 unser erbe, in sînem mûte hât.\n1004 owê, wie unhôhe den gestât\n1005 swaz ûf dirre erde beschaffen ist!\n1006 er furchtet ez nicht mêre denne einen mist.\n1007 er gedenchet in sînem gemûte\n1008 daz diu gotes gûte\n1009 mit grôzzer wîshäite\n1010 hât geschaffen mit anträite\n1011 diu gewurchte sîner häiligen tage siben\n1012 ouch ist uns offenbâr geschriben\n1013 daz paradîs sî ûf dirre erde;\n1014 daz besliezen die hôhisten berge\n1015 die dehäin ouge mag uberräichen,\n1016 dâ got diu tougenlîchen zäichen\n1017 sînen trouten hât verborgen\n1018 daz rîch ist immer âne sorgen,\n1019 doch diu himelische êre\n1020 sî ze loben michel mêre.\n1021 wan aller menschen zungen\n1022 die disen lîp ie gewunnen,\n1023 wolden die sunderlingen\n1024 etwaz fur bringen\n1025 der genâden diu ce himel ist,\n1026 dennoch mächt uns diu minnist\n1027 nimmer werden fur gebräitet;\n1028 er ist saelich der dar gearbäitet.\n1029 dar bringe dû, got hêre,\n1030 durch dîner mûter êre\n1031 unt durch dîner häiligen recht\n1032 Häinrîchen, dînen armen chnecht,\n1033 unt den abt Erchennenfride!\n1034 den habe dû, hêrre, in dînem fride\n1035 unt alle die dirs getrowen,\n1036 daz wir mit samt dir bowen\n1037 daz frône himelrîche,\n1038 daz wir täglîche\n1039 mit der engel volläiste\n1040 in dem häiligem gäiste\n1041 loben den vater unt den sun\n1042 in secula seculorum!\nBeitrag von Wilhelm von Baumgarten » Fr Jun 24, 2016 11:47 am\nFrau Ava (+ 1127)\nNu sol ich rede rechen vil vorhtlîchen\nvon dem jungisten tage, alse ich vernomen habe,\nunde von der êwigen corone, die got gibet ze lône\nswelhe wole gestrîten an dem jungisten zîte.\nFinfzehen zeichen gescehent, sô die wîsten jehent.\nwir nevernâmen nie niht mêre von sô bitterme sêre.\nsô bibenet allez daz der ist, sô nâhet uns der heilige Crist\nAn dem êrsten tage sô hebet sich diu chlage,\nsô wirt daz zeichen dâ ze stunt, diu wazer smiegent sich an den grunt\nvierzech clafter iz în gêt, einen tach iz alsô gestêt.\nAn dem anderen tage, daz sule wir iu sagen,\nsô gêt iz aver wider ûz, vil hôhe leinet iz sich wider ûf.\nsô biginnet iz bellen mit michelen wellen,\ndaz iz alle die hôrent, die den sin dare chêrent.\nuber elliu diu rîche, sô stêt iz vorhtlîchen.\nAn dem driten tage, alse ich vernomen habe,\nsô wider fliuzet ob der erde daz wazer al ze berge.\nwider gêt im der strâm, daz sihet wîp unde man.\nsô trûret allez daz der ist, wande daz urteile nâhen ist.\nAn dem vierden tage sô hevet sich diu chlage,\nsô hevet sich von grunde viske unde allez merwunder.\nob dem mere si vehtent, vil lûte si brahtent.\nsô wirt des luzel rât swaz flozen unde grât hât.\nAn dem vinften tage sô wirt ein mêre chlage.\nsô hevet sich daz gevugele, daz ê flouch under himele\nûfen daz gevilde, iz sî zam oder wilde.\nsi wuofent unde weinent mit michelem gescreie.\nsi bîzzent unde chrouwent, ein ander si houwent.\ndes tages harte zergât, swaz vettech unde chlâ hât.\nSô chumet vil rehte mit sêre tach der sehste.\nder himel sich verwandelôt, er wirt tunchel unde rôt.\nan dem mânen unde an dem sunnen siht man michel wunder.\nder tach wirt alse vorhtlich, in die erde bergent si sich.\nAn dem sibenten tage sô wirt der luft al enwage.\nsô vihtet an daz trum, die winde an daz firmamentum,\ndiu wazer dar widere diezent under dem himele.\n[an dem mânen unde an dem sunnen sihet man michel wunder.]\nsô hôret man dicke doner unde blicke.\nsô chrimmet sich ze wâre der arme suntâre,\ndeme sîn gewizzede daz saget, daz er gotes hulde niene habet.\nAn dem ahtoden tage sô wirt diu erde elliu enwage.\nan der stunde si erweget sich von grunde.\nsô nemach niwiht des gestan, des ûf der erde sol gân.\nsô trûret wîp unde man, si nemach getrôsten nieman.\nAn dem niunten tage, alse ieh vernomen habe,\nbrestent die steine, daz gescihet vor dem urteile.\nsi chlibent sich envieren, sô zergêt iz allez sciere,\ndaz vurhtet wîp unde man unde swer sich iht verstên chan.\nAn dem zehenten tage, vil luzel sul wir daz chlagen,\nsô zevallent die burge, die durch ruom geworht wurden.\nberge unde veste, daz muoz allez zebresten.\nsô ist got ze wâre ein rehter ebenâre.\nAn dem zwelften tage, sô hilfet uns daz vihe chlagen.\nsô diu tier gênt ûz dem walde wider daz vihe ûf dem velde,\nvil lûte si rêrent, sô si zesamene chêrent\nmit lûteme gescreie ingegen dem urteile.\nAn dem drîzehenten tage sô nemach sich niemen wol gehaben.\nsô tuont sich diu greber ûf, diu gebaine machent sich dâr ûz\nalle gemeine ingegen dem urteile.\niz ist allen den forhtlîch, die gewizzen sint der sunden ane sich.\nAn dem vierzehenten tage sô wirt diu biterste chlage.\nsô gênt diu liute alle ûz, ir nebestêt neheinez in deme hûs.\nsi wuofent unde weinent mit lûteme gescreie.\nin dem selben dinge sô zergênt in die sinne.\nsô nemach nieman gesagen dienôt, diu ist in den tagen,\nuber swen got des verhenget, daz sich sîn leben dar gelenget.\nSô chumet der vinfzehente tach, sô nâhet uns der gotes slach.\nsô sculn alle die ersterben, die der ie geborn wurden,\nalle gemeine vor dem urteile.\nsô hevent sich vier winde in allen den enden.\nein fiur sich enbrennet, daz dise werlt verendet.\ndaz liuteret iz allez. sô brinnet stein unde holze,\nwazzer unde buhele, die der sint under dem himele.\nsô chumt der jungiste tach alsô sciere sô ein brâslach.\nSô choment von Christe die vier êvangeliste.\ndaz gebeine si chukent, die tôten si wekent.\nsô samenent sich mit êren lîp unde sêle.\ndaz ist vil wunnechlîch, die guoten sint dem sunnen gelîch.\ndie engel vuorent scône daz criuce unde die corône\nvor Christe an daz tagedinch, daz werdent sorchlîchiu dinch.\nSô chumet Christ der rîche vil gewaltichlîchen,\nder ê tougen in die werlt quam: dâ sihet in wîp unde man.\nim ist sîn scare vil breit, wâ er die versmâcheit leit\nvon sînen vîanden, dâ wil er iz anden.\nSô chumet got in den luften in sîner magencrefte.\nsô rihtet er rehte dem hêrren unde dem chnehte,\nder frouwen unde der diuwe; sô ist ze spâte diu riuwe,\ndie wir haben solden, ob wir genesen wolden.\nsô werdent die vil harte gêret, die hie von der werlt chêrent.\ndie sizent dâ ineben gote in der scare der zwelfpoten.\nwande si durch gotes minne verchurn werltlîche wunne.\ndie sint alle geheiligôt, die wirseren sint erteilôt.\nSô wirdet der vil guot rât, die die werlt gezogenlîchen hânt,\ndie gotes nie vergâzen, dô si ze wirtscefte sâzen.\ndoch wil ich iu sagen da bî, wie der leben sol getân sîn.\nSi sulen got minnen von allen ir sinnen,\nvon allem ir herzen, in allen ir werchen.\nsi sulen wârheit phlegen, ir almuosen wol geben,\nmit mâzen ir gewant tragen, mit chûske ir ê haben,\nbescirmen die weisen, die gevangen lôsen.\nsi sulen den vîanden vergeben, gerihtes âne miete phlegen,\nden armen tuon gnâde, die ellenden vâhen.\nsi sulen ze chirchen gerne gên. bîhte unde buoze bestên.\nSwer niht vasten nemege, der sol sîn almuosen geben.\nnemege er des niht gewinnen, sînen besemen sol er bringen,\ndâ mite er sich reine, der ist aller sâligiste, der sîne sunde weinet.\nSwer daz mit triwen begât, des wirt dâ vil guot rât.\nze dem sprichet der gotesun: «var ze miner zeswen!\nvenite benedicti! mines vater rîche ist iu gerihtet.»\nDaz gescihet an dem jungisten zorne da sceidet sich diu helewe von dem chorne,\ndiu guoten ze der zesewen, daz sint die genesenen,\ndi ubelen ze der winstern, si werdent al gewindet\nan dem vrône tenne, dar denche, swer sô welle!\nSô sprichet got mit grimme ze sînen widerwinnen.\ner zeiget in sîne wunden an den vuozen unde an den henden.\nvil harte si bluotent, si nemegen dâ niht widere gebieten.\nvon sîneme rehte sprichet er in zuo: «mînes willen newolt ir niht tuon.\nir hêtet mîn vergezzen, ir negâbet mir trinchen noch ezzen,\nselede noch gewâte, ubel waren iuwere getâte.\ndem tievele dienotet ir mit flîze, mit im habet diu êwigen wîze.»\nDâ ist der tievel von helle mit manegeme sînem gesellen,\nsô vâhet er die armen, vil luzel si im erbarment.\nmit chetenen unde mit seilen, er bintet si algemeine.\ner fuoret si mit grimme zuo anderen sînen gesinden\nin den êwigen tôt, âne twâle lîdent si iemer nôt.\nmit peche unde mit swebele dâ dwinget si furder des tieveles ubele.\nDâ nehilfet golt noch scaz. ê bedahten wir iz baz!\ndâ ist viur unde swebel. wir sturben gerne unde muozen leben.\ndurst unde hunger, aller slahte wunder,\nfrost unde siechtuom gêt uns alle tage zuo.\nfiurîn gebende dwinget uns die hende,\nmachet uns die vuoze harte unsuoze.\nmit viurvarwen seilen bindet man si beide.\nman scenchet uns den wîn, des wir gerne ubere mohten sîn,\nezzich unde gallen sam si viures wallen.\nezzen haizen si uns gebent, daz ist pech unde swebel.\nvil grôz wirt unser smerze, die wurme ezzent uns daz herze.\ndaz ist uns gewizzenheit, diu tuot uns alsô michel leit.\n[Si stechent uns zedem nabele. mit eisnînen gabelen.\nir angesiht tuot uns vil wê guot wær uns mohte wir zergên\ndurch smæh geluste stechent sí uns an di bruste.\neínen worm haizzet aspis, des sult ir sin vil gewis.\nder ander basiliscus, der gilt unrehtez huos.\ndiu wír ofte taten, do wir sín stat heten.\naítter daz grune, des git er uns genuge.\ner spiet ez índen munt. er tuot uns alt sunde chunt.\ndie wir níht chlagten den bîhtern di wir haten.\ndaz gesun der ubeln geiste daz ist witze aller meist.\nvil michel weínen mít allen nôten ettwene sehent si di toten.\nin abrahames parme daz habent si ze harme.]\nSô der tievel danne gevert, vile wol unser dinch vert.\nsô scînet uns scône diu edele persône.\nsich zaiget got mit minnen allen sînen chinden.\nsô sint die arbeite fure, sô singe wir zwire\nalleluja, daz frôsanch, wir sagen got gnâde unde danch,\nwir loben gotes êre mit lîbe unde mit sêle.\nSô vâhet ane, daz ist wâr, Jubileus, daz guote wunnejar.\nsô beginne wir minnen di inren sinne,\nvernunst unde ratio, diu edele meditatio.\ndâ mit erchenne wir Crist, daz er iz allez ist.\nsô habe wir vil michel wunne, sô sî wir siben stunde scôner denne der sunne.\nzuo der selben scône sô gibet uns got ze lône\neine vil stâtige jugent unde manige hêrlîche tugent.\nwir suln starche werden. wolten wir di berge\nzebrechen alse daz glas, ze wâre sag ich iu daz,\ndie craft habent dâ diu gotes chint, die hie mit flîzeo guot sint.\nDâ habe wir daz êwige lieht, neheines siechtuomes nieht.\ndâ ist diu veste winescaft, diu milteste trûtscaft,\ndiu chunechlîche êre, die haben wir iemer mêre.\ndaz unsagelîche lôn in dem himeliscen trôn\nhabent die gotes erben, die dâ nâch wolten werven.\nenphliehe wir hie die sunde, wir sîn dâ sneller denne die winde.\nNu vernemet alle dâ bî: dâ sît ir edele ulule frî,\ndâ nedwinget iuch sunde noch leit, dâ ist diu ganze frîheit.\ndâ ergezet uns got sciere aller der sêre,\ndie wir manege stunde liten in ellende.\nDâ ist daz êwige leben, daz ist uns alzoges gegeben,\nCrist, unser hêrtuom, unser vernunst unde unser wîstuom.\nder ist gechêret an in, vil edele ist unser sin.\nunser herze unde unseriu ougen sehent die gotes tougen.\nvil zierlîch wirt daz selbe lieht, iz newirt zerganclîch nieht.\nDaz habent allez diu gotes chint, diu hie diemuote sint,\ndiu ir scephâre lobent unde hie ir vîanden vergebent.\ndiu versmâhent hie nidene, swie sô sî dâ ze himele\nmit gote geren ze habene, dâ ist vil guot ze lebene.\ndâ wirt ir geloube ain wârheit, ir gedinge mit habenne ein sicherheit,\nir minne vil innechlîche, si sint den engeln gelîche.\ndaz habent si âne ende. nu weset vil wol gesunde\nin der selben râwe, dar muozet ir chomen. Amen.\nBeitrag von Wilhelm von Baumgarten » Fr Jun 24, 2016 12:37 pm\n(geb. ~1060, gest. 7.2.1127)\nFrau Ava ist die erste namentlich bekannte Dichterin in deutscher Sprache. Im Jahr 2002 wurde ihr 875. Todestag gefeiert, ihr Name ist erst seit etwa 150 Jahren bekannt. Sie verfasste fromme Dichtungen und nennt sich selbst am Schluss eines ihrer Gedichte, des "Jüngsten Gerichts": "Dieses Buch dichtete die Mutter zweier Kinder ... Das ist AVA." Aus dem Gedicht erfährt man, dass sie von ihren zwei Söhnen theologische Belehrung erhielt und einer von ihnen bereits gestorben sei. Sonst ist allerdings nur wenig über sie bekannt.\nDie Melker Annalen vermerken zum Jahr 1127 den Tod einer Inkluse Ava: "MCXXVII Ava inclusa obiit." Name und Todestag finden sich auch in den Klöstern Garsten, Klosterneuburg, St. Lambrecht und Zwettl verzeichnet, was darauf schließen lässt, dass diese Inkluse Ava eine bekannte Persönlichkeit war und ihr Wirken im Raum Niederösterreich anzusiedeln ist, möglicherweise in der Umgebung Melks. Mit hoher Wahrscheinlichkeit sind die Autorin der Dichtungen und die offenbar bekannte Inklusin ein und dieselbe Person, die, wie sich aus den biografischen Angaben der Dichterin ergibt, einst ein weltliches Leben geführt und sich später ins Kloster zurückgezogen hat.\nInklusen waren fromme Frauen, die ihre Zellen in unmittelbarer Nähe kirchlicher Institutionen errichteten, angebaut an Pfarr- und Klosterkirchen und oft mit diesen durch ein Fenster verbunden, um der Liturgie zu folgen. Inklusen haben sich zur Zeit Avas auch bücherschreibend betätigt, möglicherweise lehrten sie sogar. Es war zudem keine Seltenheit, dass sich Frauen erst im höheren Alter einem Kloster als Inkluse anschlossen. Das aus dem Text gewonnene Bild der Dichterin passt daher in den Kontext einer Inkluse.\nNach einer wohl erst im 19. Jahrhundert entstandenen Tradition stand Ava in enger Beziehung zu Göttweig. Einer ihrer Söhne soll mit Hartmann, dem ersten Abt Göttweigs (1094-1114) ident gewesen sein, was allerdings bislang nicht bewiesen werden konnte. Auch das so genannte "Ava-Haus" in Kleinwien (Avastraße 7), heute nicht mehr im Besitz des Stiftes Göttweig, in dem sie gelebt haben soll, und der steinerne "Ava-Turm", in dem sie angeblich starb, entstammen wohl eher einer romantischen Tradition.\nAva verfasste Bibeldichtung: Sie beginnt ihren Gedichtzyklus dem Kirchenjahr folgend mit "Johannes", der Geschichte des Täufers von der Geburt bis zur Enthauptung, gefolgt vom "Leben Jesu" von der Geburt bis zur Passion, Auferstehung und HImmelfahrt , wobei neben den biblischen Berichten auch zeitgenössische Gedanken der Alltagsreligiösität Niederschlag fanden. Der das "Leben Jesu" abschließende Teil nennt sich "Die sieben Gaben des Heiligen Geistes" und setzt, ausgehend vom Pfingstgeschehen, diese sieben Gaben mit den sieben Seligpreisungen in Verbindung. Mitunter wird dieses Gedicht auch als eigenes ausgewiesen. Im "Antichrist" schildert Ava die Zukunftsvision von der Herrschaft des Antichristen, mit der Wiederkunft Christi und dem Weltgericht im "Jüngsten Gericht" schließt ihr Werk, das insgesamt 3.400 Verse umfasst.\nBeitrag von Stollentroll » Fr Jun 24, 2016 12:54 pm\nVorlagen zum Schreiben! Danke!\nBeitrag von Wilhelm von Baumgarten » So Jun 26, 2016 10:48 am\nKommt eh noch mehr - da kannst bald ein Buch füllen.\nBeitrag von Wilhelm von Baumgarten » Mo Jun 27, 2016 10:37 am\nJetzt mal ein "Allrounder" aus dem 13. Jhd.:\nDer Marner (Schwaben)\nDer tatsächliche Name ist nicht überliefert.\nEr war ein Wanderdichter und Sänger, der in seinen Texten eine solide Schulbildung erkennen lässt.\nUm 1270 wurde er, während des Interregnums, ermordet.\nEr verfasste Minnelieder, Fabeln, Sangsprüche und auch fünf lateinische Dichtungen hat er hinterlassen. Seine Lieder sind\nin den Jahren zwischen 1220 und 1270 entstanden.\nDer Marner wurde zu den zwölf alten Meistern gezählt\n"Guot wahter wîs,\ndû merke wol die stunt,\nsô die wolken verwent sich\nund werdent grîs:\ndie zît tuo mir kunt,"\nsprach ein frouwe minneclich.\n"Warne ob ich entslâfen bin,\nsô daz der ritter vor der argen huote kume hin;\nkius den morgensterne,\nsanc der kleinen vogellîn.\nich waere gerne\nlanger hie; des mac niht sîn.\ner liebet wol dem herzen mîn."\nDer wahter schiet\noben ûf die zinne dan.\ndô der tac die wolken spielt,\nin der wîse vienc er an:\n"saelde ir beider mâze wielt.\nTroie wart zerstoeret ê,\nTristranden wart von minne Isalden dicke wê,\nnoch hât Minne werden\nman, der wirbet frouwen gruoz,\ndem sol er werden,\nob ich alsus warten muoz:\nez ist vor tage nicht einen vuoz."\nDiu liebe entslief,\nwan si was vermüedet sô,\ndaz diu frouwe zuo dem man\nwahte dâ diu minne dô,\nsô kumt wol der ritter dan.\nMinne lache, unminne habe unminne;\nentsliuz dû, Minne, tuo daz slôz mit fuogen abe.\ndiu zît meldet, melde\nkumt, diu selten ie gelac.\nan minne gelde\nhât unminne noch bejac.\n"nû wol ûf, ritter, ez ist tac."\n"Lieber kluger Wächter,\ngib genau acht auf die Zeit,\nwenn die Wolken sich verfärben\nund grau werden,\nund melde es mir",\nsagte eine liebreizende Dame.\n"Warne uns, wenn ich eingeschlafen bin,\ndamit der Ritter unbemerkt von den feindseligen\nAufpassern davonkommt. Achte auf den\nMorgenstern und den Gesang der kleinen Vögel.\nIch bliebe gern länger hier,\nEr gefällt mir sehr."\nDer Wächter stieg\ndaraufhin auf die Zinne hinauf.\nAls der Tag durch die Wolken drang,\nbegann er folgendes\nTagelied zu singen:\n"Diese beiden hielten Maß in ihrem Liebesglück.\nTroja hingegen wurde erstmals zerstört, und\nTristan stürzte die Liebe zu Isolde häufig in tiefes\nLeid. Noch hält die Liebe einen edlen Mann fest,\nder um die Zuneigung einer Frau wirbt.\nDie soll er erhalten,\nwenngleich ich erkennen kann,\nes wird bald Tag."\nDie Geliebte war eingeschlafen,\ndenn sie war nach dem Liebesspiel sehr müde\ngeworden. Wäre sie wach, käme der Ritter\nWahre Liebe soll fröhlich sein,\nfalsche Liebe sei verhasst.\nLöse du, Frau Minne, ihre innige Umarmung\nauf angemessene Weise.\nEs ist soweit, Frau Melde kommt,\ndie noch niemals geruht hat.\nBei einer kostbaren Liebe sind Hass\nund Feindschaft immer noch auf Beute aus.\n"Steht jetzt auf Ritter, es ist Tag."\nSing ich dien liuten mîniu liet,\nsô wil der êrste daz\nwie Dieterîch von Berne schiet, der ander,\nwâ künc Ruother saz, der dritte wil der\nRiuzen sturm, sô wil der vierde Ekhartes nôt,\nDer fünfte wen Kriemhilt verriet,\ndem sehsten taete baz war komen\nsî der Wilzen diet. der sibende wolde\neteswaz Heimen ald hern Witchen sturm,\nSigfrides ald hern Eggen tôt. Sô wil der\nahtode niht wan hübschen minnesanc.\ndem niunden ist diu wîle bî den allen lanc.\nder zehend enweiz wie, nû sust nû sô,\nnû dan nû dar, nû hin nû her, nû dort nû hie.\ndâ bî haete manger gerne der Nibelunge hort.\nder wigt mîn wort ringer danne ein ort:\ndes muot ist in schatze verschort.\nsus gât mîn sanc in manges ôre, als der mit\nblîge in marmel bort. sus singe ich unde\nsage iu, des iu niht bî mir der künec enbôt.\nSinge ich den Leuten meine Lieder,\nso wünscht der erste zu hören,\nwie Dietrich von Bern ins Exil ging, der andere,\nwo König Rother saß; der dritte möchte vom\nRussen-Kampf hören, der vierte Eckharts Not,\nder fünfte, wen Kriemhild verraten hat,\ndem sechsten wäre es am liebsten zu hören, was aus\nden Wilden geworden sei; der siebte möchte\netwas hören vom Kampf Heimes oder Herrn Witichs,\nvom Tod Siegfrieds oder Eckes. Der achte jedoch\nwünscht nur höfischen "Minnesang". Dem neunten\naber wird es bei allem langweilig. Der zehnte kann\nsich nicht entscheiden: mal so, mal anders; mal hier,\nmal da; mal hin, mal her; mal dort, mal hier.\nMancher besäße gerne etwas vom Nibelungen-Hort:\nDer schätzt meine Worte ganz gering ein:\nsein ganzes Denken ist auf Geld gerichtet. So dringt\nmein Gesang vielen ins Ohr, wie wenn jemand mit\nBlei in Marmor bohrt. So singe und sage ich euch,\nwas für euch bei mir nicht der König verlangt hat.\nWê dir von Zweter Regimâr!\ndû niuwest mangen alten funt.\ndû speltest als ein milwe ein hâr,\ndir wirt ûz einem orte ein pfunt,\nob dîn liezen dich niht triuget.\ndir wirt ûz einem tage ein jâr,\nein wilder wolf wirt dir ein hunt,\nein gans ein gouch, ein trappe ein star,\ndir spinnet hirz dur dînen munt:\nwâ mit hâstû daz erziuget?\nein lüg dur dîne lespe sam ein slehtiu wârheit vert.\ndû hâst den vischen huosten, krebzen sât erwert.\nbî dir sô sint driu wundertier:\ndaz ist der gît,\nhaz unde nît.\ndû briuwest âne malz ein bier:\nsupf ûz! ir ist ein lecker liep,\nder den herren vil geliuget.\nWeh dir, Reinmar von Zweter!\nDu möbelst so manches alte Lied wieder neu auf.\nDu spaltest wie eine Milbe ein Haar auf,\ndu machst aus einem Viertel ein Pfund,\nwenn deine Wahrsagerei dich nicht trügt.\nDir wird aus einem Tag ein ganzes Jahr,\nein Wolf wird dir zu einem Hund,\neine Gans ein Kuckuck, eine Trappgans ein Star,\ndir spinnt der Hirsch dank deinem Mund:\nwomit kannst du das beweisen?\nEine Lüge fährt über deine Lippen wie eine schlechte\nWahrheit. Du hast den Fischen Husten, den Krebsen\nSamenkorn verweigert. Bei dir sind drei Wundertiere:\ndas ist der Geiz,\ndu brauest ohne Malz ein Bier:\nSauf aus! Dem wird eine leckere Freude zuteil,\nder den Herren viele Lügen aufgetischt hat!\nMerkent an die kleine âmeiz:\nsô si den winter vor ir weiz,\nsamnet in des sumers ernde kündeclîche ir\nspîse. sam tuo, dû mensche, und bûwe enzît.\nein starker winter ûf dir lît, der machet\ndich in sorgen alt und in dem alter grîse.\ndû macht hie bûwen unde sæn mit guoten\nwerken gegen gote und dînem ebenkristen\ndaz dû maht snîden unde mæn und ouch\ndich dort gein dînem hôhen hêrren maht\ngefristen, sô dû den zins ze hove gîst,\ndie sêle gote, und dû in armen melwe\nbegraben lîst: dû schaffez sô,\ndaz dîn diu sêle warte im paradîse.\nMerkt an der klugen Ameise:\nwenn sie weiß, der Winter steht bevor,\nsammelt sie mit der Sommerernte voraussorgend\nihre Nahrung. Genau so verhalte dich, du Mensch,\nund bestelle rechtzeitig das Feld.\nEin schwerer Winter liegt vor dir, der macht dich\nmit Sorgen traurig und im Alter grau.\nDu kannst hier das Feld bestellen und säen und zwar\nmit guten Werken gegenüber Gott und deinen\nMitchristen, indem du ernten kannst und mähen und\ndich auch gegenüber deinem Patron behaupten kannst,\ndie Seele aber Gott anvertraust. Und wenn du einst im\ngrauen Staub begraben danieder liegst: richte du es\nso ein, dass deine Seele Anwartschaft habe im Paradies.\nEz nâhet gein der suone tage,\ndaz got wil süenen alle klage.\nwir haben niht gewisses für des tôdes offenunge.\nwiltû dem tôde entrinnen dort, sich mensch,\nvernim daz gotes wort, erfülle mit den\nwerken, daz dû sprichest mit der zunge.\nwie snel ist eines ougen blic, sô snel ist dâ\nze Jôsaphat des algerihtes ende.\ndie rehten füerent dâ den sic, sô windent die\nvertânen dâ vil jæmerlîch ir hende.\ndie müezen in des tievels kewen;\ndâ sint si lebende in jâmer tôt von êwen\nunze êwen. dâ samne uns gotes güete zuo der\nEs naht die Zeit des Jüngsten Gerichts,\nan dem Gott alle Not beseitigen wird. Wir haben\nkeine Gewissheit über den Eintritt des Todes.\nWillst du den Tod dann dort entrinnen, wache auf,\nMensch, vernimm Gottes Wort, erfülle mit Werken,\nwas deine Zunge versprochen hat.\nWie schnell ist doch ein Augenblick – so schnell ist\ndann das Weltgericht da.\nDie Rechtschaffenen bestehen sie siegreich, während\ndie Verfluchten in Jammer ihre Hände flechten.\nSie müssen in den Rachen des Teufels; dort sind\nsie in ihren Jammer lebendig tot auf alle Ewigkeit.\nGottes Güte möge uns dort zur ewigen Vereinigung\nnoch, mîn meister hêr Walthêr,\nder Venis, der von Rugge, zwêne Regimâr.\nHeinrich der Veldeggære, Wahsmuot,\nRubîn, Nîthart! Die sungen von der heide.\nvon dem minnewerden her, von den vogeln,\nwie die bluoem sint gevar: sanges meister\nlebent noch: si sint in tôdes vart.\ndie tôten mit den tôten, lebende mit den\nlebenden sîn! ich vorder ie zuo ze geziuge\nvon Heinberc den herren mîn\n- dem sint rede, wort und rîme in sprüchen\nkunt -, daz ich mit sange nieman triuge.\nlîhte vinde ich einen vunt, den si vunden\nhânt, die vor mir sint gewesen.\nich muoz ûz ir garten und ir sprüchen\nAch, lebte doch der von der Vogelweide\nnoch, mein Meister, Herr Walther,\nRudolf von Fenis, der von Rugge, zwei Reinmare,\nHeinrich von Veldeke, Wachsmut,\nRubin, Neidhart! Die sangen von der Heide, von der\nliebenswürdigen Schar der Damen, von den Vögeln und\nwie die Blumen gemustert sind: die Meister der\nSangeskunst leben noch: sie stehen aber am Rande\ndes Todes. Die Toten sollen mit den Toten, die Lebenden\nmit den Lebenden sein. Ich nominiere schon immer als\nZeugen den von Heinberg, meinen Herren\n- dem sind Vorträge, der Inhalt und die Strophenform\nmeiner Sangsprüche bekannt, - dass ich mit meiner\nSangeskunst niemand betrüge. Leicht mache ich einen\naus, den Vorgänger schon für sich entdeckt haben.\nIch muss aus ihren Gärten und ihren Sangsprüchen\ndie Kostbarkeiten herauslesen.\nDie tier zesamen kâmen,\nund wolten einen künec weln:\neln und ûren, wisent und helfant, lewen unt bern,\nhirz und einhorn. swaz vier beine hât, des kam\nvil aldar mislîchen kriec sie nâmen,\ndes enkam ich niht erzeln.\nein krote diu kam ouch dar; diu wolte niht enbern,\nsi wære an der wal. des nâmn die tier dur\nspotten war. si sprach: "ich hân ouch vier bein,\nich wil daz künicrîch."\nder lewe sprach: >bôsheit, var verwâzen!\ndû bist tieren niht gelîch.<\nnoch grôzer si sich blât, hie mite si gar zerbarst.\ndiz bîspel kumt nû den ze mâzen,\ndie êren gernt und sint ir gast,\ndâ von daz natûre an in niht tugende treit;\nswâ frô Êre wol gevert,\ndaz ist frô Schanden leit.\nDie Tiere kamen zusammen\nund wollten einen König wählen:\nElche und Auerochsen, Wisent und Elephant, Löwen\nund Bären, Hirsch und Einhorn. Alles was vier\nBeine hat, kam dahin. Unangenehmen Streit\nhatten sie, von dem ich nichts erzählen will.\nEine Kröte kam auch hinzu; die wollte darauf\nverweisen, sie wäre an der Wahl. Nur mit Spott\nvernahmen das die Tiere. Sie sagte: "Ich habe\nauch vier Beine, ich will das Königreich."\nDer Löwe sprach: >Bosheit, sei verflucht!\nDu bist den Tieren nicht gleich.<\nNoch mehr blähte sie sich auf, wodurch sie ganz\nzerplatzte. Diese Fabel kommt denen entgegen,\ndie nach Ehre verlangen und ihr willkommen sind\nund deren Natur sie nicht hindert, Tugenden zu\nhaben: wo immer es Frau Ehre gut geht,\ngeschieht Frau Schande Leid.\nWer kan den liuten lüge erwern?\nlüg ist ein alter hort;\nmit lüge muoz sich vil maneger nern.\nlüg hât gestiftet mangen mort.\nlüg hât einen argen vater,\nlüg hât tumber kinde vil.\nlüg hât sich als ein weich wahs bern;\nlüg hât vil süeziu wort,\nmit lüge kan manger eide swern.\nlüg hât manic spitzic ort:\nlüge ist ein vil snellez übel,\nlüg ist der bœsen geiste spil.\nlüge ist in dem wazzer,\nlüge ist komen über mer,\nlüg hât gein der wârheit ein vil breitez her,\nlüg kumt an bâbest tür,\nlüg wont ouch schœnen frouwen bî,\nman treit ouch lüge den vürsten für.\nlüg ist in dörfen und in bürgen,\nlüge ist in der stat.\nlüg hât den pfat den der tiuvel trat,\ndô er Âdâmen ezzen bat den apfel:\nlüg gît mangem schâch,\nlüg spilt ûf maneges tôren mat.\nlüg hât sâmen unde krût,\ndes wurze niht erdorren wil.\nWer vermag den Menschen die Lüge zu verbieten?\nLüge ist ein lang aufgehäufter Schatz;\nmit Lüge müssen viele ihr Brot verdienen.\nLüge hat so manchen Mord verursacht.\nLüge hat einen bösen Vater,\nLüge hat viele törichte Kinder.\nLüge lässt sich wie weiches Wachs formen;\nLüge kennt viele verführerische Worte;\nmit Lüge können manche Eide schwören.\nLüge hat viele markante Orte:\nLüge breitet sich sehr rasch aus,\nLüge ist böser Geister Zeitvertreib.\nLüge ist im Wasser,\nLüge ist übers Meer zu uns gekommen,\nLüge bietet gegen die Wahrheit eine starke Streitmacht auf,\nLüge dringt bis zum Papst vor,\nLüge ist auch schönen Frauen eigen,\nLüge trägt man auch den Fürsten vor.\nLüge ist in Dörfern und Burgen,\nLüge ist in der Stadt.\nLüge ist von der Art, die der Teufel verfolgte,\nals er Adam zum Essen des Apfels verführte:\nLüge bietet manchem Schach,\nLüge ist auf das Matt manches Toren aus.\nLüge hat Samen und Blätter,\nderen Wurzel nicht verdorren wird.\nDû blüende gerte Arônes,\ndiu sünde nie bekort,\ndû sippe Salomônes;\ndie dîn geburt schuof uns ein wort.\nder werlte hort; dû trüege ân alle swære.\ndaz was der werde reine,\nder süeze Altissimus,\nden dû geboren al eine,\nund leitest an in manegen kus.\ner schuof ez sus, daz dû meit in gebære.\nwol uns, daz er ie wart geborn!\nûz al der werlte hât er dich ze muoter im\nerkorn. von dîner liebe wart versüenet der\nalte zorn, den uns Êvâ brâhte ân alle schulde.\nda genuzzen wird der güete dîn: des muoz\ndîn lop im himelrîch vor allen megden sîn.\ndû bist ein helfærîn uns, frouwe mîn,\ndaz wir verdienen dînes kinde hulde.\nDu blühender Zweig Aarons,\ndie du Sünde nie kanntest,\ndu, aus der Familie Salomons;\ndeine Geburt schenkte uns Segen.\nDu, Schatz der Welt, du wurdest ohne alle\nBeschwernis schwanger. Das war der kostbare Reine,\nder liebliche Allerhöchste,\nden du ganz allein gebarst\nund ihn mit vielen Küssen bedachtest.\nGepriesen seien wir, dass er je geboren wurde!\nGott bewirkte, dass du als Jungfrau ihn gebären sollst.\nAus der gesamten Menschheit hat er dich als Mutter\nfür ihn erwählt. Deine Liebe sühnte die alte Last,\ndie uns Eva ohne Absicht auf uns brachte.\nDa kamen wir in den Genuss deiner Güte:\ndeshalb gebührt dir Preis im Himmel vor allen Jungfrauen.\nDu bist eine Helferin; nun hilf uns, meine Herrin,\ndass wir die Gnade deines Kindes verdienen.\nSünder, besich die strâzen\nin der werlte, war sî gân,\nwannen dû sîst komen ald wie dîn leben sî,\nwar dû wellest, sô dû mit der werlte für dich\nverst. sich, wie si hât gelâzen\ndie, die si niht wolden lân: lâ diu werlt,\nir wont ein bitter ende bî; sich für dich\ndie strâze, wie dû die zem tôde kêrst.\nsich hinder dich, wie nôt dir von dem reinen\nschepfer ist, des lîp sich an das kriuze hêre\nfür unsich bôt, der süeze Krist.\nwiltû des gedenken, waz er dur dich leit,\nsich über dich, waz wunne und êre\ndir ze himel ist bereit;\nunder dir besich die iemerwernden nôt\nin der helle; schiuhe und fliuch den êweclîchen tôt.\nSünder, sieh dir die Straßen\nin der Welt an, wohin sie führen, woher du\ngekommen bist oder wie dein Leben verläuft,\nwohin du willst, wenn du dich mit der Welt einlässt.\nSieh doch, wie hat sie diejenigen im Stich gelassen,\ndie nicht von ihr ablassen wollten:\nlass die Welt, ihr ist ein bittres Ende eigen;\nsieh vor die Straße, die du zum Tode wählst.\nSieh hinter dich, wie nötig du den Schöpfer hast,\ndessen Leib um unsretwillen an das hohe Kreuz\nsich darbot, der herrliche Christ.\nWenn du das bedenkst, was er um deinetwillen litt,\ndann sieh über dich, was an Freuden und Ehre\nfür dich im Himmel bereitet sind;\nsieh unter dir die immerwährende Qual\nin der Hölle; meide und fliehe den ewigen Tod.\nIch wil die minne strafen,\nsi swachet ir eren ein teil.\nswa si wol solde slafen,\nda wachet si uf ir unheil.\nich tuen ir mit rede gewalt,\ndas ist ir widerwinne.\nsi vert usserthalb der mâsse\nund ist genant unminne.\nminne ist unstete vri.\nswa sich du rose erzeiget,\nda reiget der dorn an das zwi.\nIch will die Liebe schelten,\nsie bringt sich um die Ehre.\nZu ihrem eigenen Schaden wacht sie,\nwo sie ruhen sollte.\nIch schmähe sie mit Worten,\ndas ist ihr zuwider.\nSie ist maßlos und muss\ndas Gegenteil von Liebe heißen.\nWahre Liebe kennt keine Unbeständigkeit.\nAber auf dem Zweig, auf dem sich die Rose zeigt,\nmacht sich auch der Dorn breit.\nEs hat du starke gotes kraft\nmit wunderlicher meisterschaft\ngeziehet wol der sternen kreis,\nden sunnen und die manen.\ndu bist gebildet, mensche, nach im.\ndu sitze, du stant, du wat, du swim,\ndu solt dich siner helfe niemer vreuenliche\nentanen. sin hoehe, diu ist dir ze hoh,\nsin wite ze breit, sin grunt ze tief,\nsin lenge sich dir lenget.\nder erste mensche sin lere floch,\nda von wart er us paradyses froeiden\nher gepfrenget in dirre werlte unfroeiden\nkamer; da von uns twinget noch des\nfluoches zange und sleht der hamer:\nwir muessen unser spise in sweize von der\nDie gewaltige Macht Gottes\nhat in wunderbarer Meisterschaft\ndem Sternenrund, der Sonne und dem Mond\nihre Bahnen aufs genaueste zugemessen.\nDu, Mensch, bist nach seinem Vorbild gestaltet.\nOb du nun sitzt, stehst, watest, schwimmst,\nseiner Hilfe sollst du dich niemals mutwillig\nentschlagen. Seine Höhe ist zu hoch für dich,\nseine Weite zu weit, seine Tiefe zu tief,\nseine Länge zu ausgedehnt.\nDer erste Mensch entzog sich seinem Gebot,\ndeshalb wurde er aus den Freuden des Paradieses\nhinaus in das jammervolle Gehäuse dieser Welt\nverstoßen; von daher hält uns noch heute die Zange\ndes Fluches in ihrem Griff und schlägt uns sein Hammer:\nIm Schweiß müssen wir unsere Nahrung der Erde\nBeitrag von Wilhelm von Baumgarten » Mi Jun 29, 2016 7:14 am\nSpervogel (ca. 1150 - 1200)\nDie Überlieferung der beiden "Spervogel" ist kompliziert und umstritten! Denn unter dem Spielmannsnamen "Spervogel" sind die Arbeiten von mindestens zwei Autoren überliefert. Spervogel („Sperling“, um 1170?,ev. Herger ?) und der junge Spervogel (um 1200 oder später) zu den hochmittelalterlichen, mittelhochdeutschen Sangspruchdichtern.\n23 gereimte Strophen, zumeist Einzelstrophen, im selben Ton (Herger-Ton), sowie die Melodie sind von Spervogel erhalten. Die Strophen enthalten allgemeine Lebensweisheiten und waren meist an eine adlige Zuhörerschaft gerichtet.\nDie Wirkungszeiten der Sänger werden zwischen 1150-1180 (Spervogel I) und dem Ende des 12. Jhd.\n(Spervogel II) angesetzt. Manche gehen aber auch von drei verschiedenen Autoren aus und sehen Herger als eigenständigen Dichter (ca. 1150 - 1170).\nWan seit ze hove maere,\nwie gescheiden waere\nKerlinc unde Gebehart.\nsie liegent, sem mir mîn bart.\nZwêne brúoder die gezürnent\nund underziunent den hof,\nsi lânt iedoch die stigelen unverdürnet.\nMich müet daz alter sêre,\nwan ez Hérgêrè\nez sol der gransprunge man\nBedenken sich enzîte,\nswenne er ze hove werde leit,\ndaz er ze gwissen herbergen rîte.\nWie sich der rîche betraget!\nsô dem nôthaften waget\ndur daz lant der stegereif.\ndaz sich zu bûwe niht engreif,\nDô mir begonde entspringen\nvon alrêst mîn bárt,\ndes muoz ich nû mit arbeiten ringen.\nWeistu, wie der igel sprach?\n"vil guot ist  eigen gemach."\nzimber ein hûs, Kerlinc.\ndar inne schaffe dîniu dinc.\nDie hêrren sint erarget.\nswer dâ heime niht enhât,\nwie maneger guoter dinge der darbet.\nSwíe dáz wéter tuo,\ndér gást sol wesen vruo.\nder wirt hât truckenen vuoz\nvil dicke, sô der gast muoz\nMan erzählt sich bei Hof,\ndass Kerling und Gebhart\ngeschiedene Leute wären.\nSie lügen, bei meinem Bart!\nAuch wenn zwei Brüder streiten\nund den Hof mit einem Zaun trennen,\nso lassen sie doch die Verbindungswege offen.\nMich plagt das Alter sehr.\ndenn es hat den Herger\nalle seine Kraft genommen.\nDerjenige, dem der Bart erst keimt,\nsoll beizeiten dafür Vorsorge treffen,\ndass er, wenn er bei Hof unbeliebt wird,\nin eine sichere Behausung reiten kann.\nWie gut der Reiche doch lebt!\nDem Armen aber wackelt\nder Steigbügel beim Reisen.\nWeil ich nicht für ein Haus sorgte,\nals mir der Bart\nzu sprießen begann,\ndeswegen muss ich jetzt mit der Not kämpfen.\nWeißt du, was der Igel gesagt hat?\n"Sehr gut ist ein eigenes Dach!"\nDarum baue ein Haus, Kerling.\nDort drinnen erledige deine Angelegenheiten.\nDie Herren sind geizig geworden.\nWer kein Heim hat,\nder muss viele gute Dinge entbehren.\nWie auch das Wetter ist,\nder Gast muss früh auf sein.\nDer Hausherr bleibt oft trockenen Fußes,\nwenn der Gast\ndie Unterkunft räumen muss.\nWer im Alter Hausherr sein will,\nder muss sich in der Jugend beeilen.\nWér sól ûf Steinsberc\nwürken Wernhartes werc?\nhei, wie er gap unde lêch!\ndes er dem biderben man verzêch,\nDes enmóht er niht gewinnen.\ndaz was der wille: kom diu state,\nsi schieden sich ze jungest mit minnen.\nDô der guote Wernhart\nan dise welt geborn wart,\ndô begónde er teilen al sîn guot.\ndô gewán er Rüedegêrs muot,\nDer saz ze Bechelaere\nund pflac der marke menegen tac.\nder wart von sîner vrumecheit sô maere.\nSteinsberc die tugende hât,\ndaz ez sich nieman erben lât\nwan ein, der ouch êren pfligt.\ndem strîte hât ez an gesigt.\nNû hât ez einen erben:\nder werden Oetingaere stam\nder wil im sînen namen niht verderben.\nWer wird auf Steinsberg\nWeinharts Tun fortführen?\nHei, wie freigebig er war und Lehen er verteilte!\nWas er dem angesehenen Mann nicht gab,\ndas besaß er selber nicht.\nDas war die Übereinkunft. War man einig,\nschied man in Freundschaft.\nAls der vortreffliche Weinhart\nin diese Welt geboren wurde,\nbegann er seinen gesamten Besitz zu verteilen.\nDas machte er wie der edle Rüedeger,\nDer in Bechlarn lebte\nund das Grenzland lange schützte.\nEr wurde durch seine edle Gesinnung berühmt.\nSteinsberg befolgt den Grundsatz,\ndass man niemand erben lassen will,\nes sei denn, dieser ist auch der Ehre verpflichtet.\nDer Wettstreit ist jetzt entschieden.\nNun gibt es einen Erben:\naus dem Geschlecht der geachteten Oetinger;\nder wird Steinbergs Ruf nicht verkommen lassen.\nEr ist gewaltic unde starc\nder ze wîhen naht gebórn wárt.\njâ lobt in allez, daz dir ist,\nNiwan der tievel eine.\ndur sînen grôzen übermuot\nsô wart im diu helle ze teile.\nIn der helle ist michel unrât.\nswer dâ heimüete hât,\ndiu sunne schînet nie sô lieht,\nder mâne hilfet in nieht\nNoch der liehte sterne.\njâ müet in allez, daz er siht.\njâ waer er dâ ze himel alsô gerne!\nIn himelrîch ein hûs stât,\nein guldîn wec dar in gât,\ndie siule die sint marmelîn,\ndie zieret unser tréhtîn\nMit edelem gesteine.\ndâ kúmpt níeman in,\nern sî vor allen sünden alsô reine.\nSwer gerne zuo der kirchen gât\nunde âne nît stât,\nder mac wol vroelîchen leben.\ndem wirt ze jungest gegeben\nder engel gemeine.\nwol in, daz er íe wárt!\nze himel ist daz leben alsô reine.\nIch hân gedienet lange\nleider einem manne,\nder in der helle umbe gât.\nder brüevet mîne missetât.\nSîn lôn der ist boese.\ndaz ich mích von sîner vancnisse erloese.\nEr ist gewaltig und stark,\nder zu Weihnachten geboren wurde.\nJa, lobt ihn für alles, was es gibt,\naußer einzig dem Teufel.\nDurch seinen großen Hochmut\nwurde ihm die Hölle zugewiesen.\nIn der Hölle herrscht großes Unheil.\nWer dort seine Heimat hat,\ndem leuchtet die Sonne nie hell,\nder Mond hilft ihm nicht\nnoch der Morgenstern.\nJa, es quält ihm alles, was er sieht.\nJa, wie liebend gerne wäre er doch im Himmel!\nIm Himmelreich steht ein Haus,\nin das ein goldener Weg hineinführt;\ndie Säulen sind aus Marmor;\ndie schmückt unser Herr\nmit Edelsteinen aus.\nDa kommt niemand hinein,\nwenn er nicht ganz rein von Sünden ist.\nWer bereitwillig in die Kirche geht\nund ohne Neid ist,\nder vermag froh zu leben.\nDem wird am Jüngsten Tag\ndie Gesellschaft der Engel zuteil.\nWohl ihm, dass er je geboren wurde!\nIm Himmel ist das Leben ganz ohne jeden Makel.\nIch habe nun lange\neinem Manne gedient,\nder in der Hölle die Macht hat.\nDer stiftet mich zu Missetaten an.\nSein Lohn ist schrecklich.\ndass mir Erlösung von Gefangenschaft gelingt.\nMich hungerte harte.\nich steic in einen garten.\ndâ was obez innen,\ndes moht ich niht gewinnen.\nDaz kom von unheile.\ndicke wégt ích den ast.\nmir wart des óbezès nie niht ze teile.\nSwâ ein gúot bóum stât\nund zweier hande obez hât,\nbeide süez unde sûr,\nsô sprichet ein sîn nâchgebûr:\n"Wir suln daz obez teilen.\nwirt ir einez drunder vûl,\nez bringet uns daz ander ze leide."\nSwel man ein gúot wîp hât\nunde zeiner ander gât,\nder bezeichent daz swîn.\nwie möht ez iemer erger sîn?\nEz lât den lûtern brunnen\nden site hât vil manic man gewunnen.\nEin man sol haben êre\nund sol iedoch der sêle\nunder wîlen wesen guot,\ndaz in dehein sîn übermuot\nVerleite niht ze verre,\nSwenne er urloubes ger,\ndaz ez im an dem wege niht enwerre.\nKórn sâte ein bûman,\ndô enwolte ez niht ûf gân.\nime erzornte daz.\nein ander jâr er sich vermaz,\nDaz erz ein egerde lieze.\ner solde ez ime güetlîche geben,\nder dem andern umbe sîn dienest iht gehieze.\nMich hungerte sehr.\nIch stieg in einen Garten.\nDort gab es Obst;\ndavon konnte ich nichts haben.\nDas bereitete mir Unglück.\nOftmals schüttelte ich den Ast.\nObst erhielt ich nicht.\nWo immer ein fruchtbarer Baum steht\nund zwei Sorten Obst trägt,\nsagt dann der Nachbar:\n"Wir sollen das Obst teilen.\nWird eins faul,\nsteckt es auch noch das andere an."\nWenn ein Mann eine gute Frau hat\nund zu einer anderen geht,\nso heißt man ihn ein Schwein.\nWie konnte es jemals ärger kommen?\nEr geht weg vom klaren Wasser\nund legt sich in den trüben Pfuhl.\nViele Männer verhalten sich so.\nEin Mann soll Ansehen und Achtung genießen;\ner soll sich jedoch auch rechtzeitig\num sein Seelenheil kümmern,\ndamit ihn sein Übermut\nnicht zu sehr auf Abwege bringt,\nwenn er hier auf Erden Abschied nimmt,\ndamit ihm nicht der rechte Weg versperrt ist.\nEin Bauer säte Korn,\ndoch es wollte nicht aufgehen.\nDas erzürnte ihn.\nIm nächsten Jahr hatte er vor,\nes brach liegen zu lassen.\nMan sollte demjenigen freiwillig geben,\nwas man ihm für seinen Dienst versprach.\nWan sol die jungen hunde lâzen zuo dem bern\nund den rôten habech zem reiger,\nwelle, ers gern,\n†und elliu ros zurstun slahen,†\nmit linden wazzern hende twahen,\nmit rehten triuwen minnen got,\nund al die werlt wol êren,\nund neme ze wîsem manne rât\nund volge ouch sîner lêre.\nEz zimt wol helden, daz si vrô nâch leide sîn.\nkein ungelücke wart nie sô grôz, dâ waere bî\nein heil. des suln wir uns versehen.\nuns mac wol vrome nâch schaden geschehen.\nwir haben verlorn ein veigez guot.\nvil stolzen helde, enruochet!\ndar umbe suln wir niht verzagen.\nez wirt noch baz versuochet.\nSô wê dir, armuot! dû benimest dem man\nbeide witze und ouch den sin,\ndaz er niht kan.\ndie vríunt getuont sîn lîhten rât,\nswenne er des guotes niht enhât.\nsie kêrent ime den rugge zuo\nund grüezent in wol trâge.\ndie wîle daz er mit vollen lebet,\nsô hât er holde mâge.\nSwer den wolf ze hirten nimt,\nder vât sîn schaden.\nvolget und er ir richiu kleit\nüber réhte mâze koufet,\ndâ mac ein hôchvart von geschehen,\ndaz sîm ein stiefkint toufet.\nMan soll die jungen Hunde auf den Bären lassen,\nund einen roten Habicht auf den Reiher werfen,\nwenn er den Angriff wagt,\n†und alte Rosse zum Gestüt schlagen,†\nmit lindem Wasser die Hunde waschen,\nmit rechtem Herzen lieben Gott\nund alle Welt wohl ehren,\nman hole bei weisem Manne Rat\nund folge dann seiner Lehre.\nEs ziemt wohl Helden, nach Leid frohen Muts zu sein.\nKein Missgeschick war je so groß, dass nicht dabei\nein Glück gewesen: das wollen wir bedenken.\nUns mag wohl ein Gewinn auf Schaden folgen.\nWir haben ein zum Untergang bestimmtes Gut\nverloren: ihr stolzen Helden, seid unbekümmert.\nDeswegen wollen wir nicht verzagen;\nes wird nochmals versucht.\nWeh dir, Armut! Du nimmst dem Mann\nKlugheit und Verstand,\nso dass er nichts mehr weiß.\nDie Freunde kümmern sich nicht um ihn,\nwenn er keinen Besitz mehr hat.\nSie drehen ihm den Rücke zu\nund grüßen ihn kaum.\nSolange er aber im vollen lebt,\nhat er ergebene Verwandte.\nWer den Wolf zum Hirten nimmt,\nder holt sich Schaden.\nEin kluger Mann soll sein Schiff nicht überladen.\nWas ich euch sage, das ist wahr:\nWenn jemand seiner Frau das Jahr\nhindurch nachgibt und ihr\nin übertriebener Weise kostbare Kleider kauft,\nso kann daraus solche Hoffahrt werden,\ndass sie ihm ein uneheliches Kind zur Taufe bringt.\nBeitrag von Wilhelm von Baumgarten » Mo Aug 01, 2016 11:06 am\nDer Stricker war ein produktiver mittelhochdeutscher Dichter in der ersten Hälfte des 13. Jahrhunderts.\nÜber seine Lebensumstände ist wenig bekannt, außer dass er vermutlich von niederer Herkunft aber umfassend gebildet war und sich seinen Lebensunterhalt als Wander- und Berufsdichter verdienen musste. Ob sein Name ein sprechender „Künstlername“ war, wie ihn viele Spruchdichter traditionell trugen, etwa in der Bedeutung „der Verse-Knüpfer“, oder ob es sich um einen Eigennamen handelt, ist umstritten. Sprachlich-dialektale Eigenheiten sprechen dafür, dass er aus dem südlichen Rheinfranken oder aus dem östlichen Franken stammte; seine dichterische Laufbahn zeigt ihn jedoch überwiegend in Österreich. Seine Werke dürften zwischen 1220 und 1250 entstanden sein.\nSein Werk umfasst unter anderem Groß- und Kleinformen der Epik aus verschiedenen Gattungen: die Überarbeitung des als formal und narrativ veraltet empfundenen Rolandslieds (Karl), einen höchst untypischen Artusroman (Daniel von dem blühenden Tal) und die neue Form der (lehrhaften oder komischen) Kurzerzählung, die als die eigentliche literarhistorische Leistung des Strickers gelten kann. Die Streiche seines Pfaffen Amis, Hauptgestalt der gleichnamigen Schwanksammlung, finden sich in späterer Zeit bei anderen literarischen Figuren, wie z. B. Till Eulenspiegel, wieder.\nBeitrag von Wilhelm von Baumgarten » Mo Aug 01, 2016 11:10 am\nswer niht wîsheit wil pflegen,\nVor einer Scheune, in der gedroschen wurde, stolzierte ein Hahn,\nund bemühte sich nach Kräften,\nFutter zu finden.\nAls er scharrte, machte er\nalsbald eine schöne Entdeckung,\n»Wenn ich etwas mit dir anfangen könnte«,\nsprach er zu sich selbst,\n»so würde ich mich sehr über dich freuen.\nHätte dich jemand gefunden,\ndem du nutzen könntest,\nder würde dich gut verwenden.\nIch sehe aber deutlich,\ndass wir beide nichts\nmiteinander anfangen können,\ndu bist umsonst bei mir –\nstatt deiner hätte ich lieber ein Haferkorn.«\nDer Hahn gleicht jemanden,\nder sich töricht verhält\nund doch glaubt,\ndabei nicht zugrunde zu gehen.\nStößt er auf eine Perle,\nso lässt er sie wie der Hahn liegen.\nWas bedeuten die Perlen?\nEs sind die Worte, die wir an Gott richten\nund mit denen wir nach Ehre streben.\nBelehrt man jenen Menschen,\nwas er tun sollte,\num Gott und den Menschen zu gefallen,\nso muss man es ihm erst erklären,\nbevor er sich danach richtet.\nWer jemanden lehrt,\nweise zu handeln,\nder sich dann nicht daran hält,\nder macht sich zum Narren.\nWer die Perle am Wege finden würde\nund nicht weise sein möchte,\nder könnte mit ihr nicht mehr anfangen\nals der Hahn.\nBeitrag von Wilhelm von Baumgarten » Mo Aug 01, 2016 11:23 am\nIst der hase alsô getân,\ndaz er lewen will bestân –\ndaz enheize ich niht vrümekeit:\nez ist ein gouchliche arebeit.\ner ist mit dem tîvel behaft,\nob er bestêt solch überkraft,\ndâ er niemer mac gesigen\nund âne zwîvel tôt geligen.\nswer sîne tage alsô gelebet,\nder muoz ouch wider got wesen:\nswenne des sêle sol genesen,\ndâ kumet diu sêle kûmer zuo,\ndenne der hase vor dem lewen tuo.\nEinen Hasen, der gegen Löwen\nkämpfen will –\ndas nenne ich nicht Tapferkeit:\nes ist eine Narretei.\nWer gegen solche Übermacht,\nbei der er niemals siegen kann\nund ohne Zweifel getötet werden wird,\nbesteht, der ist vom Teufel besessen.\nWer sein Leben im Widerspruch gegen die\nEhre verbringt, der ist auch ein Gegner\nGottes: wenn dessen Seele errettet werden\nsoll, so wird dies schwieriger sein als der\nKampf des Hasen mit dem Löwen.\nEz was hie vor ein richer wirt:\nswaz den gesten vröude birt,\ndes bôt er allez genuoc;\ner schuof, swâ man sîn gewuoc,\ndaz er vil wol gelobet wart.\ner het ouch einen hovewart,\nder kunde wol überspringen:\ndes endorfte in niemen twingen,\ndâ mit erwarp er sîn brôt.\nswer im den arm dar bôt,\ndar über spranc er sâ zehant –\ndes wart der hunt wol bekannt.\neines tages quam der geste vil,\ndô muose er üeben sîn spil.\ner spranc unz an die stunde,\ndaz er müeden begunde.\ndône wolde er niht mêre springen,\ndô begunde man in twingen.\ndô in des einer betwanc,\ndaz er in überspranc,\nsô twanc in ouch ein ander.\nder meisterschefte vant er\nsô vil, er verzagete\nund in vil gar versagete\nund durch niemen springen wolde,\nswelch nôt er dar umbe dolde.\nrehte alsô tuot ein milter man:\nswie milte er immer werden kan,\nwill man sîn ze harte vâren,\nin muoz diu milte swâren.\nin bringet einer dâ zuo,\nder in beide spâte und vruo\nze gîticlîche neisen will,\ndaz in muoz dunken ze vil\nder gâbe und eines gîtecheit,\nund im ze jungest gar verseit.\nswie gerne er milte wære,\nin machent die gîtegære\nan guotem willen sô schart,\ndaz er tuost sam der hovewart,\nden man ze springene twanc\nsô lange, unz er durch niemen spranc.\nEinst lebte ein mächtiger Herr,\nder bot den Gästen alles in Fülle,\nwas ihnen Freude machte.\nEr hatte erreicht, dass er in den höchsten Tönen\ngelobt wurde, wo man über ihn sprach.\nEr besaß einen Hovawart,\nder hohe Sprünge vollführen konnte:\nniemand brauchte ihn dazu zu zwingen,\ner verdiente damit sein Futter.\nHielt jemand ihm den Arm hin,\ndann sprang er sofort darüber –\nso wurde der Hund weithin berühmt.\nEines Tages trafen viele Gäste ein,\nda musste er seine Kunst vorführen.\nEr sprang so lange,\nbis er müde wurde.\nAls er nun nicht mehr springen wollte,\nbegann man ihn zu zwingen.\nAls ihn einer gezwungen hatte,\nseinen Arm zu überspringen,\nda zwang ihn auch ein zweiter.\nDies geschah so oft,\ndass er schließlich aufgab,\nihnen alles abschlug\nund für niemanden mehr springen wollte,\nwie man ihn deshalb auch quälte.\nverhält sich ein freigebiger Mensch:\ner mag noch so freigebig sein,\nseine Freigebigkeit wird ihn verdrießen,\nwenn man sich ihm zu sehr aufdrängt.\nWer ihn von früh bis spät aus Habgier\nbedrängt, bringt ihn dazu,\nseine Gabe und jenes Habgier\nfür zu groß zu halten und ihm\nschließlich alles abzuschlagen.\nWenn er auch gerne freigebig wäre,\nso verhärten die Habgierigen doch seinen\nguten Willen so sehr, dass er sich am Ende\nso verhält wie der Hovawart,\nden man so lange zu springen zwang,\nbis er für niemanden mehr sprang.\nBeitrag von Sterntaler » Do Sep 01, 2016 8:44 am